
Luis Mokka ta bolbe saka kara 


Duna mi un 
lugá pa para 
i lo mi move 
mundu!! 


HUSTISIA 


Hòmber kondená pa no duna 
informashon na Belastingdienst 

Luiginio ‘Luis Mokka’ Molina a bolbe saka kara di Boneiru durante e festival Kantadó Mayó na Kòrsou. Djasabra 9 di mart Luis Mokka 
a sali Segundo Finalista Kantadó Mayó 2024. Moka a duna un tremendo presentashon ku su komposishon ‘Bench’e’. Agrupashon 
musikal Grupo Oriri a kompañá Luis Mokka. Areglistanan tabata Luis Mokka i Jovendrick Kiridongo. 

K R A L E N D I J K - 
Boneiru ta sigui e pasonan 
pa mitigá e kresementu 
deskontrolá riba e isla. 
Si sigui pensamentu di e 
gobièrnu lokal di Boneiru 
pronto mester bira mas 
difísil pa estranheronan 
establesé riba e isla. 
For di 10 di òktober 
2010 
e 
poblashon 
di 
Boneiru a krese enorme. 
Na 
e 
momento 
aki 
Boneiru a surpasá 25 mil 
habitante. Dado momento 
a karakterisá esaki komo 
un kresementu deskontrolá. 
E konsekuensia pa e isla i 
pa e poblashon ta opvio. A 
surgi entre otro skarsedat 
di bibienda, skarsedat di 
lugá na akohida di mucha i 


skol, preshon enorme riba e 
infrasktura di e isla i tambe 
subida di kosto di bida. 
E 
uho 
grandi 
di 
imigrante 
tin 
komo 
konsekuensia 
ku 
awor 
solamente 33 porshento di 
e poblashon ta Boneriano. 
Polítika ta mira esaki komo 
un preshon riba kultura 
i idioma di e isla. Banda 
di esaki ya pa algun luna 
outoridat a bati alarma 
bisando ku Boneiru a bira 
mas insigur, habitante ta 
pèrdiendo 
e 
sentimentu 
di trankilidat i seguridat. 
E nesesidat pa atendé ku 
esaki ta grandi. 
P’esei e gobièrnu lokal 
ke bai pa limitá e uho 
deskontrolá aki. Kon pa 


limitá e kantidat di hende 
ku ta bin biba na Boneiru 
ta un punto kardinal. Un 
tópiko ku ya pa basta aña tin 
atenshon di vários polítiko. 
Awor tin e míra pa 
stipulá 
kondishonnan 
mas estrikto pa atmishon 
i estadia di estranhero. 
Na e momento aki un 
persona mester kumpli ku e 
reglanan pa ku kas i entrada 
si e ke haña un pèrmit di 
estadia. Awor Boneiru ke 
pa estranheronan bin na 
remarke solamente pa un 
estadia temporal di 5 aña. 
Den e 5 aña aki e persona 
mester 
sigui 
un 
kurso 
di integrashon i tambe 
dominio di papiamentu ta 
obligatorio. 
Despues 
di 


kumpli ku esaki por yega 
na remarke pa un estadia 
permanente. 
Konseho 
Insular ta papia palabra 
kla. “Personanan ku no 
ta Boneriano ta bon bini 
semper i kuando nan ta 
dispuesto pa profundisá 
den e idioma i kultura di e 
isla.” 
For di komunidat ta 
aploudí e inisiativa aki. 
“Nos ta lat mes. Masha 
dia mester a stòp e kos 
aki. Tur hende ta bin biba 
aki i pa nos mes no tin ni 
kas ni trabou”, e boneriano 
Arnold ta bisa. 
Sin embargo e pregunta 
ta surgi si Hulanda ta bai 
di akuerdo ku e adaptashon 
aki. 


Maneho 
di 
atmishon 
i estadia na Boneiru ta 
responsabilidat di Hulanda. 
Ta konosí ku Boneiru ta 
hopi atraktivo pa e hulandes 
oropeo. Sí Hulanda bai di 
akuerdo ku e proposishon 
di Boneiru aki, ta niká 
ku ménos hulandes oropeo 
ta bin establesé. Mirando 
ku e reglanan ta bira mas 
estrikto. 
Por konkluí ku partido 
MPB ta mira e punto aki 
komo 
diskriminatorio 
i no ta apoyá e proseso 
aki. Sinembargo Kolegio 
Ehekutivo ta determiná pa 
kana e kaminda. 


Boneiru ta bai pa ménos imigrante: 
“Mester di kondishonnan estrikto 
pa estranhero” 


K R A L E N D I J K — 
Djasabra 8 di mart a tuma 
koroná Angie Daza komo 


Miss Bonaire 2024. Sinku 
kandidata a partisipá na e 
sertámen aki organisá pa 
Angie Daza Miss Bonaire 2024 


Miss Boneiru Organisation. 
Durante 
e 
anochi, 
e 
kandidatanan a presentá 


riba esenario pa públiko 
sera konosí ku nan. Duo 
Mira Sol, Donny i Monique 
a presentá riba esenario. 
Despues a presentá Raizir 
for di Colombia. Tambe a 
presentá Ja Lucas. Despues 
e miss nan a presentá pa 
promé biaha riba esenario 
den trahe di baño. Despues 
tabatin 
presentashon 
di 
the Flash Dancer. Tambe 
Gerald Alberto i ho 
Gonzales ku su saksofon. 


For di Kòrsou tabata 
Boy Thode, komo invitado 
spesial durante e anochi. 
E siguiente resultado: 2nd 
Runner Up Maria Luisa 
Troncon, 
1st 
Runner 
Up Zahira Avila, Miss 
Photogenic: Zahira Avila, 
Miss 
Best 
Interview 
Angie Daza, Miss Best 
Body Zahira Avila i Miss 
Elegance Angie Daza i Miss 
Congeniality 
Samantha 
Chacon. 

TA BUSKA 


DOUANE DECLARANT 


- mester tin eskperensia 
- mester por dominá programa di 
Asycuda - Quickbooks - Microsoft Office 


Mail bo VC na: geermank@yahoo.com 


Ta ofresé: 
Bon salario a base di eksperensia i benefisio sekundario. 


HOPI IMIGRANTE VĺKTIMA 
ABUSU LABORAL 


I N V I T A S H O N 


Famia ta invitá na un santu sakrifisio di misa na okashon di 
1 aña di fayesimentu di nan ser keri 
Harold ‘Papi’ Martina 
ku ta tuma lugá djamars 12 mart pa 
7.30 anochi na misa di Coromoto 
na Antriol. 


Aseptá esaki komo un invitashon personal. 


11 mart 2024 


AMOR ta e forsa tras di FE. 
Anto nos por konsiderá esaki meskos ku bo ta 
konsiderá Lei. 
Paso ta pará skirbí den e palabra di Dios: 
“Pasobra Dios a stima mundu asina tantu, 
Ku El a duna Su Yu unigenito, 
pa ken ku kere den dje no bai pèrdí, ma tin 
bida etèrno”. ( Huan 3: vers. 16) 
I Palabra ta Palabra. 
Stimánan... Un bon siman. 
Un siman masha felis mes. Trata tur hende ku e 
amor ku Dios ta trata nos. Keda bendishoná. 


Dirawira Agencies B.V. 


ta buska 
-1 logistiek medewerker 


Pa mas inf. # di telefón 
795-2115 


Jiaxing Supermarket 


ta buska 
-2 all around medewerker 


Pa mas inf. # di telefón 
795-2115 


I N V I T A S H O N 


Famia ta invitá na un santu sakrifisio di misa na okashon di 
1 aña di fayesimentu di nan ser keri 


ku ta tuma lugá djamars 12 mart pa 
7.30 anochi na misa di Coromoto 
na Antriol. 


Aseptá esaki komo un invitashon personal. 


PENSAMENTU DI SIMAN 


11 mart 2024 


AMOR ta e forsa tras di FE. 
Anto nos por konsiderá esaki meskos ku bo ta 
konsiderá Lei. 
Paso ta pará skirbí den e palabra di Dios: 
“Pasobra Dios a stima mundu asina tantu, 
Ku El a duna Su Yu unigenito, 
pa ken ku kere den dje no bai pèrdí, ma tin 
bida etèrno”. ( Huan 3: vers. 16) 
I Palabra ta Palabra. 
Stimánan... Un bon siman. 
Un siman masha felis mes. Trata tur hende ku e 
amor ku Dios ta trata nos. Keda bendishoná. 


Dirawira Agencies B.V. 


ta buska 
-1 logistiek medewerker 


Pa mas inf. # di telefón 
795-2115 


Jiaxing Supermarket 


ta buska 
-2 all around medewerker 


Pa mas inf. # di telefón 
795-2115 


KRALENDIJK- 
Un 
kantidat grandi di imigrante 
na Boneiru ta víktima di 
abusu laboral. Esaki ta 
loke Federashon General 
di Trahadónan di Boneiru 
(AFBW) 
ta 
denunsiá. 
Segun Cherel Kwidama, 
presidente di AFBW, por 
nota un desaroyo alarmante 
den e sektor di Seguridat, 
Horeca 
i 
konstrukshon. 
“Strategikamente ta buska 
e 
empleado 
latino 
pa 
eksplot’é. Den un kompania 
ku 30 hende sigur 20 ta 
latino. Pasombra ta paga 


nan kiko ku ta, ròmel den 
salario loke ta ilegal pa lei”, 
e ta bisa. E empleado latino 
ta ainda mas vulnerabel 
mirando ku hopi bia e ta 
rma un kontrato laboral 
na hulandes. “Ora mi mira 
un kontrato laboral di 4 
artíkulo ya mi sa tin algu 
robes. Un bon kontrato 
mester tin 10, 12 te hasta 
24 artíkulo. “ 
Kwidama ta konstatá 
ku 
intenshonalmente 
ta 
traha 
vakaturanan 
na 
idioma spañó pa rekrutá 
dirigí 
personanan 
di 


orígen latino. Bon mirá, 
e grupo di empleado aki 
ta vulnerabel i fásilmente 
ta perhudik’é. “E dunadó 
di trabou ta rma pa nan, 
asta tin na pasport. Esaki 
ta pone ku e trahadó aki no 
ta lanta pa su derechi.” Ta 
un echo ku Boneiru den e 
último añanan ta konfrontá 
ku situashonnan laboral 
kuestionabel. 
Últimamente a bin den 
publisidat 
un 
situashon 
laboral 
preokupante. 
Propietarionan 
di 
e 
kompania 
Bonaire 
Safe 


Security (BSS) a notiká 
su personal ku entrante 1 di 
aprel próksimo e kompania 
ta stòp di ta operashonal. 
Nan a trata na aloká algun 
empleado 
serka 
otro 
kompania 
sinembargo 
un kantidat di trahadó 
mester bai kas. “E kos aki 
ta kompletamente robes. 
Boneiru a bira atraktivo pa 
kapitalistanan ku ke traha 
plaka pasombra nan no ta 
paga impuesto di ganashi. 
Nan ta burla di tur no leinan, 
eksplotá trahadó gana sèn i 
despues kore bai.” 


Den e kaso spesíko 
ku AFBW ta desisivo pa 
aktua. “Nos ta mira seriedat 
den e kaso aki, pa no bira 
un situashon den kua ta 
baha na katuna bai laga e 
hendenan aki desampará. 
P’esei nos ta urgi SZW pa 
tuma e situashon aki na 
serio. 
BONERIANO a trata 
na drenta den kontakto 
ku 
propietarionan 
di 
BSS sinembargo nos no 
a logra. Den e kompania 
aki tambe tin basta latino 
funshonando. 


K R A L E N D I J K - 
Despues 
ku 
Minister 
presidènt Mark Rutte a 
pidi diskulpa i Rei Willem 
Alexander a pidi pa pordoná 
Hulanda a proklamá e 
periodo di yüli 2023 pa 
yüli 2024 komo periodo di 
konmemorashon abolishon 
di sklabitut. Meta di henter 
e diskushon ta tokante 
kontinuashon di sklabitut 


den nos komunidat aktual. 
Atenshon mester ta há 
riba 
desendientenan 
di 
esnan ku tabata katibu ku 
ainda por mira rasgonan 
di 
sklabitut 
manera 
rasismo, diskriminashon i 
kolonialismo. Tin diferente 
fondo pa proyektonan di 
konsientisashon di e pasado 
kruel di sklabitut. Grupo di 
Diálogo Bonaire, kordiná 


pa Arthur Sealy, tin tres 
área ku ta relashoná na e 
herida di sklabitut. Fam ku 
a duna esnan ku a bira liber. 
Terenonan ku nan a haña i 
seksualidat. Mi ta kuminsá 
ku 
seksualidat. 
Rincon 
tabata “Fokkerij der slaven” 
pues traha mas katibu pa 
traha pa shonnan. Despues 
di sklabitut e abuso aki a 
sigui ku doñonan di tereno 
grandi. Iglesia katóliko ku 
tambe tabatin katibu nunka 
a oponé kontra e tendensia 
aki komo ku Iglesia tabata 
dependé di donashon di 
doñonan di kunuku grandi. 
Iglesia tabata bringa barí 
komo ekspreshon musikal 
i tambe kontra matrimonio 
entre katóliko i no katóliko. 
Matrimonio 
mester 
ta 
pa produsí mas katóliko. 
Tokante fam por mira ku tin 
Evertsz, Thielman, Boezem 
i Thodé mará na sòldánan 
europeo. Torbet, Borgshot 
derivá di ámtenarnan i 
famnan manera Anthony, 
Albers, 
Cicilia, 
Janga, 
Pikeur, Sint Jago, Soliano, 
Wanga. Asina tin mas fam 
ku ta kargá ku e herensia 


di temporada di sklabitut. 
Ami komo yu di Sintjago 
tambe tin e herida aki. Pa 
loke ta tereno ta konosí ku 
diferente heredero a pèrdè 
tereno propiedat i ta na 
su lugá pa kuminsá hasi 
investigashon pa sa kon 


e kos aki por a tuma lugá 
sin tira falta riba e sistema. 
Den e aña konmemorativo 
di abolishon di sklabitut 
despues di shentisesenta 
aña nos ta obligá pa papia 
tokante esaki i reformulá 
nos komunidat basá riba 
emansipashon. Grupo di 
diálogo di Bonaire ta bai 
tene un charla na enkargo di 
un sikólogo tokante e herida 
di sklabitut aki. Grupo 
di diálogo ta bai invitá 
pueblo pa asistí na e charla 
kaminda 
por 
partisipá 
aktivamente. Mester pone e 
promé stap riba sanashon di 
e herida aki. 


Arthur Sealy na palabra: 
“Influensia di sklabitut” 

HUSTISIA 


K R A L E N D I J K - 
Abogado Edward Winkel a 
logra un kastigu basta leve 
pa su kliente. Si tene kuenta 
ku e demanda di Ministerio 
Públiko (OM), por konkluí 
ku Roberto E. (38) a haña 
un ganga na man di e hues. 
Segun 
e 
dagfar 
e 
sospechoso riba 22 di 
sèptèmber 2023 a kibra 
i drenta den e kompania 
Pick-up Huren Bonaire i a 
hòrta entre otro hèrmènt, 
10 dòler, telefòn portátil. 


Riba 4 novèmber 2023 
polis a haña E. ku 35.4 
gram di e mata Hennep. 
Banda di esaki, ta sospechá 
E. di a destruí telefòn di un 
persona. Total e sospechoso 
tabatin 9 akusashon den 
su kontra i ta trata di un 
residivista. E hòmber aki ta 
bon konosí di hustisia pues 
OM a baha pisá riba dje. 
OM a demandá un kastigu 
di prizòn di 4 aña. 
Sinembargo Winkel a 
logra den su defensa na 


baha e demanda aki.Korte 
den Promé Instansia a 
kondená Roberto E. na un 
kastigu di prizòn di 12 luna 
di kua 4 luna kondishonal 
ku un periodo di prueba di 
3 aña. 
Tambe supervishon di 
Reclassering i tratamentu na 
Mental HEalth Caribbean 
(MHC). 
No ta konosí sí OM 
ta apelá e sentensia aki 
mirando e diferensia grandi 
den e demanda i e kondena. 


Residivista ta haña kastigu leve: 


Abogado Winkel ta logra ganga pa sospechoso 


KRALENDIJK- 
“Mi 
ta lamentá ku kos a kana 
asin’aki. Nunka ami lo 
konsehá 
mi 
klientenan 
pa 
no 
kolaborá 
ku 
Belastingdienst. 
Mi a siña mi lès, mi 
no por bisa otro”, tabata 
e último palabranan di e 
hòmber Jacobus J. (59). 
Korte den Promé Instansia 
a atendé e kaso penal aki 
den kua Ministerio Públiko 
(OM) ta akusá J. i e negoshi 
Jonkers Bonaire Holding 
B.V. di 2 echo kastigabel. 
Intenshonalmente no a tene 
un atministrashon adekuá 


i no a kumpli ku deber 
di duna informashon na 
Belastingdienst.Abogado di 
Kòrsou, Marie-José Eisden 
i hiba defensa i skal aura 
Stroink a representá OM. 
Mester menshoná ku 
e kaso aki tabata ligá na 
un investigashon kontra 
Computing 
Accountancy 
Compact-S N.V. di kual J. 
ta direktor. 
Fiskal a splika ku ya 
a atendé esaki i awor 
ta 
persiguí 
J. 
pa 
no 
kumpli 
ku 
obligashon 
di duna informashon na 
Belastingdienst. 


E situashon 
Segun e dagfar den e 
periodo 1 di yüni 2020 
te ku 23 di mart 2023 
J. komo akshonista di e 
kompanianan Compact S. 
i Jonkers Bonaire Holding 
B.V., deliberadamente no a 
duna informashon korekto 
ku konsekuensia pago di 
ménos belasting. Tambe 
den e periodo 1 yanüari 
2016 te ku 23 di mart 2023 
intenshonalmente 
no 
a 
tene un bon atministrashon 
di 
e 
kompania. 
Konsekuentemente no a 
haña susiente informashon 
di deklarashon di ganashi, 
pago 
di 
dividendo 
i 
kuentanan 
anual. 
Un 
situashon remarkabel tabata 
ku Compact S. a paga 100 
mil dòler di dividendo riba 
kuenta di Jonker Bonaire 
Holding B.V. Di aki a pasa 
e suma pa e kuenta privá 
di J. i no a deklará esaki na 
Belastingdienst. 
“Belastingdienst a pidi 
bo 25 di yüni 2021 pa bo 
statement di banko i bo no 
a duna esaki. Dikon?”, hues 


a puntra. 
“Mi 
a 
haña 
ku 
e 
aserkamentu mester ta otro. 
Nan a pidi informashon di 
mi kuenta personal i no di 
negoshi. Ami a a entregá 
‘bezwaarschrift’. 
Mi 
ta 
sospechá ku nan no a hasi 
nada ku esaki”, J. a kontestá. 
“Sí 
Belastingdienst 
ke 
kontrolá algu bo ta djis 
dun’e 
tòg?”, 
hues 
a 
reakshoná. “Awor ku mi ta 
wak bèk, mi ta haña ku no 
tabata bon pensá. Pero dado 
momentu a kuminsá un 
komunikashon straño entre 
nos”, segun J. 
Durante 
tratamentu 
di e kaso a bin dilanti e 
situashon personal basta 
difísil di J. E tin 20 aña bibá 
na Boneiru. El a habri un 
kompania Island Fashion 
pa su kasá, i esaki a hòrt’e 
pa míles di dòler. Awor e ta 
meimei di un divorsio basta 
fèrfelu den kua e no por 
mira su yunan. 
Tambe el a sufri di 
kebrante 
di 
salu. 
Su 
abogado a boga pa tene 
kuenta ku tur esaki. 


“Bo ta un profeshonal 
ku mester sa mihó. Mi ta 
komprenshon pa e tempu 
difísil ku bo a pasa aden 
pero 
bo 
mester 
haña 
kastigu”, 
skal 
a 
bisa 
den su rekisitorio. OM a 
demandá pa e kompania, 
un kastigu di sèn di 2000 
dòler 
kompletamente 
kondishonal ku un periodo 
di prueba di 2 aña. Pa J. 
komo persona privá OM a 
demandá un kastigu di sèn 
di 2000 dòler. 
Hues a haña ku por 
proba solamente 1 echo, di 
no a kumpli ku e obligashon 
di 
informashon. 
Tambe 
hues a hasi e periodo ku a 
kometé e akto mas kòrtiku. 
Di di yni te ku n 
di dezèmber 2022. Korte 
den Promé Instansia a 
kondená ámbos Jacobus J. 
komo e kompania Jonkers 
Bonaire Holding B.V. na 
un kastigu di sèn di 2000 
dòler 
kompletamente 
kondishonal. 
Tur partido konserní no 
ta apelá e desishon pues e 
sentensia a bira irevokabel. 


Hòmber kondená pa no duna informashon na Belastingdienst 

POLÍTIKA 


KRALENDIJK- Último 
tempu nos ta risibí hopi 
informashon ku ta pone 
nos para ketu ketu. Di 
akuerdo 
ku 
informashon 
fo’i diferente hende, parse 
ku tin diferente empleado 
públiko ta hasiendo polítika 
partidista pa inkriminá e 
gobièrnu nobo. 
E 
polítika 
baho 
i 
peligroso aki ta demonstrá 
klaramente ku e empleado 
públiko aki, no ta respetá 


nan 
huramentashon 
ni 
tampoko e echo ku nan tei pa 
sirbi Boneiru. Informashon 
ku nos a risibí ta bisa ku 
e empleado nan públiko 
aki (riba OvO, kontrato i 
via di uitzendbureau) ta 
bezig intenshonalmente i 
di akuerdo ku informashon 
nan risibí riba enkargo di 
nan lider polítiko, ta wanta 
pèrmitnan, pa despues bisa 
e klientenan ku ta maneho 
nobo di gobièrnu. 


Tambe tin kestion di 
intenshonalmente 
wanta 
sierto parti (manera p.e. 
un pago pa un seyo atras) 
p’asina keda sin duna e 
persona o kompania e pèrmit 
i pa bisa ku ta maneho di e 
gobièrnu nobo. 


‘Non Grata’ 
Fuera di echo ku e tipo di 
práktika nan aki ta hopi baho 
i peligroso pasobra e por 
kosta bo trabou o sea bo por 
wòrdu persiguí penalmente, 
e práktika aki ta perhudiká 
Boneiru direktamente. 
Anto no ta importá ku e 
persona aki ta di Boneiru o 
otro kaminda! Ta kon bo por 
hinka den bo kabes pa tene 
Boneiru atras? 
Personalmente mi ta kere 
ku hasta e persona nan aki 


mester wòrdu saká for di 
Boneiru komo persona non 
grata! 
Un hende bon na tinu, no 
ta bai hasi e tipo di práktika 
nan aki, djis pa strob’e 
gobièrnu! Pasobra no ta e 
gobièrnu bo ta bòikotiá, ta 
Boneiru!!!! 
Anto si bèrdat e órden, ta 
bini di un lider polítiko di un 
partido den oposishon, esaki 
ta konta p’e tambe. 


Hiba oposishon ta arte 
Un lider ku por hinka den 
su kabes, pa laga empleado 
nan 
públiko 
wanta 
un 
proseso nashonal ta lider nan 
ku no tin Boneiru na pechu! 
Hiba oposishon tambe 
ta un arte, awor si o no sa 
kon pa hiba esaki, i ta usa 
muchanan mandá pa hasi 


trabou nan sushi, manera 
di wanta pèrmit etc., bo no 
ta stima Boneiru. Bo ta den 
polítika pa kosnan personal. 
Boneiru no tin mester di e 
fariseo nan aki. 
Na e krusada ku Boneiru 
ta awor, e mester di polítiko 
sinsero, ku ta dispuesto pa 
saka su garganta enter otro 
ku Hulanda p’asina logra 
lo máksimo pa nos pueblo. 
Boneiru no tin mester di 
traishon i bòikòt awor. Ban 
traha huntu realmente pa 
nos pueblo por haña loke e 
meresé, haña e oportunidat 
pa krese personalmente i 
mentalmente. Stòp ku e 
práktika nan maligno ku no 
ta sirbi Boneiru. 


KRALENDIJK 
-- 
“Den 
Passangrahan 
tin 
hende ku tin ei den dominá. 
Nina Den Heyer di Daisy 
oe ta na Hulanda ku 
kompletamente otro ritmo 
for di loke nan tabata 
papia tempu nan tabata 
den MPB.” Esaki Robby 
Beukenboom di e partido 
FSP a bisa den un entrevista 
radial e siman aki. 
Beukenboom a splika 
kon Den Heyer i oe a 
grita te bira hes tokante 75 
dòler pa drenta Boneiru. 


Dikon no a atendé awor 
ku boso ta den Konseho 
Insular. 
Tokante Benito Dirksz, 
Beukenboom 
a 
pone 
interogante: “Benito Dirksz 
ta sinta ei den, pero mi no sa 
na kua banda e ta? Drecha 
e lei ku tin pa e boneriano 
drenta Boneiru. Awor boso 
por hasié. Bèrdat e ta trese 
hopi sèn den kaha i kisas ta 
e sèn ei ta paga pa e señora 
di e diputado drumi den 
hotèl di 5 strea, yu tin ku 
bebe lechi i bisti pampers 


Despues di 3 dia di seshon di trabou ku Sekretario di 
Estado Alexandra van Huffelen, djaweps Diputado 
Nina den Heyer tabatin algun reunion na Ministerio 
di OCW. E diputado a sinta ku Sekretario di Estado 
di kultura i media, Fleur Gräper-van Koolwijk, pa 
sera konosí i papia entre otro tokante desaroyo di 
Biblioteka. 


Diputado den Heyer a reuní ku 
Sekretario di Estado Gräper 


ku ta un gastu.” 
Beukenboom ta sigui 
splika ku e gobièrnu aki 
ta blo reklamá kiko e otro 
a hasi inkorekto, pero nan 
mes nada. “Dikon no ta bai 
na mesa ku Bonhata yega na 
un akuerdo i legumai e ko’i 
korte i laga nos legumai 
mesa 
bèrdè. 
Gobièrnu 
kuminsá kumpra awa pa 
kunukeronan planta palu pa 
hasi nos isla bunita i bèrdè. 
Legumai keda papia kuenta 
di rotònde ku no ta kla i tur 
e storianan.” 


Robby Beukenboom: 
Ritmo di Den Heyer i Coffie a kambia 


Alsi Anthony ta denunsiá: 
“Polítika hopi baho i peligroso” 


KRALENDIJK – E 
konsekuensia di e petrolio 
ku resientemente a resultá 
na 
kosta 
di 
Boneiru, 
probablemente ta minimal 
pa hende, bestia i naturalesa, 
Minister di I&W, Harbers, 
ta skirbi Tweede Kamer 
den un karta djabièrnè. 


Riba 
petishon 
di 
e 
komishon di Tweede Kamer 
di relashon di Reino, e 
mandatario ta duna un bista 
amplio di e sosedidunan i 
siguimentu mas aleu. E ta 
yega na e konklushon, ku 
e organisashon di krísis a 
funshoná bon. 


Ta 
mirando 
sí 
tin 
posibilidatnan 
pa 
por 
rekuperá e daño. Via di e 
ministerio 
di 
asuntunan 
eksterior, 
tin 
kontakto 
ku Trinidad i Tobago, pa 
huntu haña sa ken ta doño 
di e lancha ku a lèk zeta i 
entregá un claim di daño. 


Minister Harbers: 
Konsekuensia derame 
petrolio minimal 

Partisipashon 
Ordenansa Insular 
Maneho di Naturalesa 
Bonaire 


Nos a risibí e petishonnan menshoná akí bou pa 
un pèrmit di naturalesa. Kolegio Ehekutivo di 
Entidat Públiko Boneiru ta anunsiá esakinan a 
base di artíkulo 19 insiso 3 te ku 5 di e 
Ordenansa Insular Maneho di Naturalesa 
Boneiru. 


Waarnemend 


Gezaghebber 
R.A. Oleana 


Eilandssecretaris 


mr. C.J. Frans 


Bo ke tira bista den un pèrmit? 
Durante dos siman tur hende por wak segun sita e pèrmitnan 
di naturalesa ku nan a pidi. Esaki por for di 11 di mart 2024 te 
ku 25 di mart 2024. Manda un imeil pa 
natuurvergunningen@bonairegov.com pa traha un sita. 


Bo no ta di akuerdo ku e pèrmit? 
Bo ta un interesado direkto i e pèrmit di naturalesa ku nan a 
pidi tin konsekuensia pa bo? E ora ei bo por entregá opheshon 
por eskrito na Kolegio Ehekutivo di Entidat Públiko Boneiru, 
Kaya Grandi 30, Kralendijk, Boneiru. 


Bo por manda bo opheshon dirigí na Kolegio Ehekutivo via email 
tambe na postenarchief@bonairegov.com 


• 
Ehersé trámitenan empresarial den 
parke di naturalesa di parti di The Frans 
Paradise B.V. (Obligashon di MER – Plan di 
Desaroyo Teritorial destinashon Ramsar) 


• 
Dispensashon na benefisio di trámitenan 
den parke di naturalesa di parti di W.E.B. 
NV (Artíkulo 21 insiso 1h / insiso 3 a i b 
Obligashon di MER) 


KRALENDIJK 
-- 
Un siudadano ku ta biba 
na Belnem a ekspresá su 
malkontentu pa e forma 
kon turistanan ta stashoná 
vehíkulo den e área ku e 
ta biba. Ta trata di e área 
kaminda ta Resort Bonaire. 
Loke ta sosodé ta ku tin un 


kantidat grandi di kamber 
na e resort menshoná i esei 
ta pone ku esnan ku ta keda 
einan, ta haña nan obligá 
pa stashoná nan outo den 
e área kantu di kurá di e 
siudadanonan ei banda. 
Regla ta ku mester 
tin susiente espasio pa 


stashoná vehíkulo na e sitio 
di bo hotèl òf resort. Den e 
kaso aki, e resort menshoná 
tin un kantidat grandi di 
kamber i no tin susiente 
lugá pa stashoná riba nan 
tereno. 
Komo konsekuensia, e 
turista ta stashoná su ko’i 
kareda den e área mas serka 
posibel di kaminda e ta 
keda, ku ta resultá banda di 
kas di e siudadano. 
Besiñanan di e resort a 
ekspresá nan mal kontentu, 
pone un papel riba glas 
di e outonan den e área 
stashoná, ku ta bisa: Hier is 
geen parkeerplaats. 
Esaki no ta bunita pa e 
turista, ku no tin nada di 
aber ku e situashon. Esaki 
ta responsabilidat di e doño 
di e resort, den e kaso aki 
Resort Bonaire. 


Turista ta para outo dilanti kas 
Habitante di Belnem disgustá 


KRALENDIJK – E 
di 16 entrega di e seri di 
Herensia 
tokante 
bario 
Nort di Saliña ta pasando 
e dianan aki na Bonaire.tv. 
Presentadó di Herensia Bòi 


Antoin ta kana den e bario 
huntu ku e rumannan Rudy 
i Stella Mercera, ámbos 
nasé i lantá den Nort di 
Saliña. Antoin su tata tambe 
ta di Nort di Saliña i asina e 


tin hopi informashon di e 
Nort di Saliña di ántes, di 
kua el a publiká un buki. 
Den e edishon aki ta papia 
di kasnan banda di Iglesia 
Aliansa Evangélika. Tin 
atenshon pa algun famia 
Francees ku ta biba den 
e área ei, skina di Kaya 
Arowak i Kaya Caribe. Di 
mes lantamentu di e iglesia 
ta haña atenshon. 
Mientrastantu e siman 
aki a graba e di 26 programa 
den e seri e siman aki. Pues 
ta hasiendo e grabashonnan 
hopi adelantá. Ainda falta 
sigur 10 pa 15 programa mas 
pa graba. Grabashonnan 
ta tumando lugá kasi tur 
siman riba sea djaweps òf 
djárason mainta tempran. E 
reakshonnan ta positivo. E 
programa Herensia spesial 
aki ta pasa awe djaluna pa 
8'or di anochi na Bonaire. 
tv, ku ta riba bonaire.tv/live 
tambe i riba ariix. 


Ku Rudy i Stella Mercera 
Di 16 edishon di Nort di 
Saliña den Herensia 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


REFLEKSHON 
MI KE DESEÁ BO UN 
BON SIMAN 
“Duna gradisimentu na e Dios di shelu, pasobra Su 
miserikòrdia ta pa semper.” Salmo 136:26(BS) 


Ki bunita Salmo pa kuminsá siman kuné, ku un aktitut di 
gradisí Dios pa Su grasia i miserikòrdia. 
Si bo a lanta awe mainta i ta lesando e deboshonal akí, bo tin 
sufisiente motibu pa gradisí Señor. Dios a duna bo un dia mas 
di regalo; Bendishoná sea Su nòmber. 
Ta un siman ku bo por hasi bo famia kontentu, duna bo kasá 
i yunan tempu di kalidat. Nan mester di dje, laga nan mira ku 
bo ta stima nan. Hasi bo sernan kerí kontentu; un kurason 
kontentu ta eliminá strès. 
Ta un siman ku bo por ta produktivo den bo trabou i logra bo 
metanan. 
Dios ta bisa den Eklesiastes 9:10a “Tur loke bo man haña pa 
hasi, hasié ku tur bo forsa;” Ta un bendishon ku nos por traha 
i ta parti di un kompania. 
Ta un siman ku bo por rekreá, hasi algu diferente for di e 
bida rutinario. Hasi gimnasio, deporte, kana den naturalesa; 
kosnan masha bon pa mantené un bon salú mental. 
Ta un siman tambe pa bo pensa riba bo Kreador. Bida lo ta 
bashí i sin propósito si nos lubidá nos Kreador. 
Kiko si bo tuma tempu pa konosé e Kreador un poko mas 
djaserka? 
Kiko si bo involukr’É den bo aktividatnan di e siman akí? 
Kiko si bo pidiÉ pa ta bo Salbador e siman akí? 
Kiko si bo tuma tempu pa lesa Su Palabra e siman akí? 
Kiko si bo tuma tempu pa bai Su kas e siman akí? 
Nos siman por ta bon i bendishoná ku e Kreador. Felis siman. 


Randolf Paula 
Produkshon PGM 


12.00 Aktualidat: 
Robby Beukenboom 
13.00 Aki Sint Maarten: 
Duo Velasquez and Friend 
14.00 Herensia Korsou: Plaza Victo 
15.00 BAPA: 
Wini Poulo 


16.00 Herensia: 
Hyacintha i Hyacintho Martinus 
17.00 Dokumental: 
Eks Trahadonan Di Spritzer 
& Furhman ta reünie 
19.30 Puerto Latino: 
Luis Zárraga 


20.00 Herensia: 
Nort'i Saliña (kas pa kas) 16 
21.00 Aki Boneiru: 
Luna Yen 
23.00 BAPA: 
Henry Tore 

KRALENDIJK 
— 
Presidente 
di 
Piskabon, 
Ernst de Lanoy a splika na 
prensa bon kla ku e pelíkula 
tokante Waf di piskadó na 
Playa Pabou ta di polis i 
gobièrnu i no di Piskabon. 
Piskabon ta e koperativa di 
piskadó. 
De 
Lanoy 
a 
bisa: 
“Motibu dikon a yama 
e rueda di prensa poko 
urgente, ta tokante waf di 
piskadó na Playa Pabou. 
Nos a haña invitashon pa 
papia na prensa tokante e 
situashon, pero no tabata 
nos asuntu.” 


Fèrfelu 
Último dianan aki e kos 
a kue un direkshon fèrfelu 
i asta personal. Ta kulpa 
Piskabon i asta De Lanoy 
personalmente 
kulpabel 
di e problema na e waf 
menshoná. “E kos no ta na 
nodi. Mi ta duna hopi na 
Piskabon i mi no meresé 
atake asina.” 


“Mi ta duna splikashon 
tokante e situashon di 
Piskabon i e asuntu di waf na 
playa pabou. PISKABON 
ta un koperativa i ta bai pa 
piskeria. Piskabon no ta di 
Ernst De Lanoy. Nos no por 
atendé e problema di e sitio. 
Nos ta dirigí riba e piskadó 
i no e otro kosnan.” 


Ayudo 
De Lanoy a sigui splika 
prensa: 
“Nos 
ta 
yuda 
piskadó ku ta miembro di 
Piskabon. Asta nos ta yuda 
esnan ku no ta miembro di 
Piskabon. Ta importante 
sí pa bo ta miembro di 
Piskabon. Pasobra mi no 
por keda yuda esnan no 
miembro. E miembronan 
ta paga, pues mester atendé 
diferente.” 
De Lanoy a asentuá 
ku Piskabon no tin nada 
di aber pa tuma desishon 
pa kita dak òf sera waf, si 
òf no. “Nos ta sostené e 
piskadónan. Sí nos a bisa 


ku nan mester ta miembro 
di Piskabon. Tur partido 
sa, pa no hinka nos den e 
asuntu aki. Mi ta traha un 
trabou boluntario pa yuda 
piskadónan.” 
Ya ta 7 aña ku Piskabon 
ta eksistí. Piskabon tin 100 
miembro inskribí. Pues e 
tin motibu di eksistensia. 
De Lanoy: “Piskabon 
no ta responsabel pa nada 
ku ta sosodé na e waf. 
Pues no laga e kos kai den 
skochi di Piskabon. Asta a 
hinka nòmber di mi mama 


den e asuntu aki i e no ta 
aseptabel.” 


Waf no ta bai pa 
hulandes 
“Esnan ku ta atendé ku 
facebook skirbi i kontestá 
kos, ami no ta hasi eseinan, 
mi no tin tempu. 
Nos a papia tokante 


asuntu di e waf pa drech’é 
i 
Piskabon 
por 
atendé 
kuné, momentu e ta stabil. 
Pero awor mi no tin niun 
palabrashon. 
Tin 
papiá 
pa pasa e waf pa otronan, 
esta 
posiblemente 
pa 
hulandesnan, esei si lo no 
sosodé. Tanten ami ta aki, 
esei lo no sosodé. Mi a traha 
6 aña largu komo boluntario 
yuda ku tur kos”, segun De 
Lanoy. 
Mester drecha waf i 
despues Piskabon ta sinta 
na mesa wak si Piskabon 
ta tuma den, pa atendé ku e 
waf di piskadó. 
De Lanoy a konkluí: 
“Mi ta spera pueblo i 
piskadónan, 
komuniká 
manera hendenan sivilisá i 
informá otro korektamente. 
No uza òf tilda Piskabon.” 


Ernst de Lanoy ku mensahe kla: 
Pelíkula di Waf di Piskadó ta 
di polis i gobièrnu 

KRALENDIJK 
-- 
Facebook 
i 
Instagram 
tabatin molèster pa mas 
òf ménos un ora di un 
mal 
funshonamentu 
global. Riba Facebook, e 
usuarionan ku a trata di 
subi mester a usa nòmber 
di usuario nobo, pero asina 
mes no por a subi. Momentu 
ku trata na subi, ta lesa ku 
algu a bai robes, pa kual no 
por a subi. Riba Instagram, 


e publikashonnan nobo no 
por a keda mustrá mas pa 
algun usuario. No ta konosí 
ainda kiko tabata pasando. 
Netblocks, un organisashon 
independiente di kontròl di 
Internèt na Reino Uní, ta 
informá ku e interupshon no 
ta relashoná ku interupshon 
di Internèt òf ltrashon 
na nivel di pais. Esaki ta 
niká ku e interupshon 
den paisnan no tabata 


kousá pa intervenshon di 
gobièrnu lokal. Den algun 
pais, régimen diktatorial 
tin biá ta ordená pa blòkia 
akseso na e plataforma, òf 
na henter Internet, pero e 
interupshon global akí no 
tin nada di aber ku esei. 
Riba 
Allestoringen.nl, 
un punto di denunsia di mal 
funshonamentu di website 
na Hulanda, na su punto 
máksimo a yega mas di 
90.000 denunsia. E vershon 
Merikano di e website 
a risibí mas di 490.000 
notikashon na e mesun 
momento. 
Instagram i Facebook 
informá 
ku 
despues 
e 
kantidat 
di 
reportahe 
a baha i poko despues 


Meta, e kompania madre 
di Facebook i Instagram, 
a 
informá 
ku 
tur 
e 
sistemanan ta keda restourá 
i ku e molèster ta bahando 
lentamente. 
Na 2021, e kompania 
tambe a enfrentá un krísis 


importante ku a dura mas 
o ménos seis ora. Threads, 
Meta su alternativa na X, 
tambe tabatin problema. 
Whatsapp, 
e 
otro 
plataforma di e gigante di 
teknologia, no a parse di 
tabatin molèster. 


Facebook i Instagram a kousa konsternashon 


K R A L E N D I J K / 
TABAGO -- Presidente 
di Kámara di Komersio di 
Tabago, Martin George, 
ta pidi e outoridatnan pa 
investigá 
profundamente 
e sirkunstansia ku a pone 
un lancha kapseis i basha 


petrolio den e awanan na 
kosta sùitwèst di Tobago 
diaa 7 di febrüari. 
“Komo presidente di 
Kámara di Komersio di 
Tobago, mi ta hasi un 
yamada na e outoridatnan 
pa investigá e asuntu aki i 


sí e tin mérito, nos ta pidi 
pa presentá kargonan penal 
kontra e kapitan di e lancha 
ku a kousa e fuga di petrolio 
for di kosta di Tobago,” 
George a bisa den un nota 
di WhatsApp dia 4 di mart. 
George, un abogado, a 
bisa ku sekshon tres di e lei 
di kontaminashon petrolero 
di awa teritorial, ta preskribí 
un kastigu di kondena 
sumario di 10 mil dòler i 12 
luna di prizòn pa e kapitan 
òf doño di kualkier barku 
for di unda ta deskargá 
petrolio, òf ta permití pa e 
sali den kualkier awa. 
“E ora ei, sí nos tin 
informashon tokante ken ta 
e doño, e ora ei nos ke pa 
akusá e doño penalmente. 
Si nos tin informashon 
tokante ken ta e doño 
di e lancha, anto nos ke 
pa e doño di keda akusá 
penalmente relashoná ku 
kualke barku for di kua ta 
deskargá petrolio, òf lag’é 
sali den awa,” George a 
bisa 
George 
a 
agregá: 
“Segun nos informashon, 
a informá ku e lancha 
tabata 
aproksimadamente 


150 meter for di e kosta 
di Tobago, loke lo a 
pon’é bon den e awanan 
teritorial. 
P'esei, 
den 
e 
sirkunstansianan 
ei, 
nos ta pidi pa presentá 
kargonan penal, pasobra 
esaki a krea un skandal 
internashonal. E ta krea 
titularnan rònt mundu. E 
tabata na CNN i vários otro 
medio di komunikashon 
importante.” 
George a bisa ku Tobago 
mester demostrá ku ta tuma 
tratamentu di desasternan 
ambiental na serio. Nos 
mester demostrá ku nos ta 
tuma nos mes na serio pa 


trata i kastigá e kulpabelnan 
pa e aktonan akí no ripitié i 
e ekosistema frágil di nos 
repúblika insular ta keda 
preservá, òf sino pa hende 
siña ku tin konsekuensianan 
pa no preservá esaki. 
E petrolio ku ta sigui 
kontaminá áreanan na kosta 
sùitwèst di Tobago, tambe 
a yega awa di Granada i 
Boneiru. Komo resultado, 
eegun 
e 
rapòrtnan, 
Gobièrnu di Boneiru a 
indiká su intenshon di tuma 
akshon legal kontra esnan 
responsabel pa e desaster 
ambiental. 


Kámara di Komersio di Tabago: 
Presentá kargo penal kontra esnan 
kulpabel derame di petrolero 


Djabièrnè mainta a tuma lugá un aksidente entre 
un SUV i un skuter riba Kaya Nikiboko Sùit. Pa un 
motibu òf otro, e skuter a bai resultá kasimente bou di 
e SUV. Parse ku no tabatin herido di gravedat. 


Choke entre SUV i skuter 


I N V I T A S H O N 


Famia ta invitá na un santu sakrifisio di misa na okashon di 
1 aña di fayesimentu di nan ser keri 


ku ta tuma lugá djamars 12 mart pa 
7.30 anochi na misa di Coromoto 
na Antriol. 


Aseptá esaki komo un invitashon personal. 


11 mart 2024 


AMOR ta e forsa tras di FE. 
Anto nos por konsiderá esaki meskos ku bo ta 
konsiderá Lei. 
Paso ta pará skirbí den e palabra di Dios: 
“Pasobra Dios a stima mundu asina tantu, 
Ku El a duna Su Yu unigenito, 
pa ken ku kere den dje no bai pèrdí, ma tin 
bida etèrno”. ( Huan 3: vers. 16) 
I Palabra ta Palabra. 
Stimánan... Un bon siman. 
Un siman masha felis mes. Trata tur hende ku e 
amor ku Dios ta trata nos. Keda bendishoná. 


Dirawira Agencies B.V. 


ta buska 
-1 logistiek medewerker 


Pa mas inf. # di telefón 
795-2115 


Jiaxing Supermarket 


ta buska 
-2 all around medewerker 


Pa mas inf. # di telefón 
795-2115 


Presidente di Kámara di Komersio di Tabago, Martin 
George. 


Djaluna 11 Mart 2024 
9 


KRALENDIJK 
– 
Djasabra dia 9 di mart tabata 
dia di historia di kuerpo 
di bombero. E Kuerpo 
di 
Bombero 
Hulanda 
Karibense 
(BKCN) 
tambe tin un historia riku. 
Eks Komandante Lokal 
(Boneiru) Reynold Janga i 
Komandante Lokal (Saba) 
Julio Every por konta bo tur 
kos di esaki. "Den pasado 
nos no tabatin ni un trahe 
di paga kandela. Nos tabata 
hasi tur kos den un overòl 
ku un hèlmu', Reynolds ta 
konta. 


Tarea di polis 
Reynold ta kontinuá: 
"Nos tabata kai bou di 
polis promé ku 10-10- 
10. Ku ademas no a sigui 
entrenamentu di bombero. 
Solamente 
nos 
tabata 
stashoná na aeropuerto. Bon 
mirá nos no tabata kubri 
henter e isla. Seguridat no 
tabata mesun importante ku 
aworakí. No tabatin sèn pa 
esaki tampoko." "Nos tabata 
limitá tambe na fondo i na 
personal. Desishonnan pa 
e motibu akí tabata kai bou 


di restrikshon i e enfoke di 
e departamento no tabata 
primordial," Julio ta agregá. 
'Despues di 10-10-10, 
diripiente nos a bira parti di 
loke e tempu ei tabata yama 
Ministerio 
di 
Siguridat 
i Hustisia. E tempu ei 
mi a traha hopi plan di 
formashon 
i 
maneho. 
Diripiente 
tabatin 
sèn, 
pues nos por a hasi hopi 
kos. Ta manera nos a bai di 
kandela pa shelu,' Reynolds 
ta konta. Julio ta kontinuá: 
"Nos kuerpo di bombero 
awor ta profesionalmente 
entrená i nos por sigui forma 
i eduká nos bomberonan. 
Awor tambe tin sèn pa 
bon material i ekipo. Tur 
esaki pa hasi nos servisio 
pa e habitantenan ainda 
mas mihó i pa traha na un 
sosiedat seif." 


Insidente 
“Un kandela ku nunka 
mas mi lo lubidá ta e 
kandela ku a tuma lugá na 
Bopec na 2010. El a kima 
bai durante tres dia. Te 
hasta un pòmp sumergido 
a daña di e kayente. Na 


nal nos mester a laga e 
tankinan di petrolio kima 
te nal, Reynold ta trese 
dilanti. Julio ta sigui konta: 
"Tin vários insidente ku mi 
ta rekordá. Pero e impakto 
mas grandi ta e pèrdida 
di un kolega algun aña 
pasá. A pesar di e impakto 
emoshonal 
ku 
esaki 
a 
kousa ami i mi koleganan, 
nos a keda profeshonal. 
Nos tabatin un trabou pa 
hasi i nos a kaba hasi esaki 
tambe." 
Reynold ta komentá: "Ta 
importante ku personal di 
brantwer ta sigui rekapasitá 
i ku ta bini mas kurso den 
futuro. 
Hopi 
desaroyo 
den komunidat ta rekerí 
mas rekapasitashon i otro 
ekipo. Por ehempel, ta 
konstruí mas i mas edisio 
na un nivel mas haltu. E 
ora ei tin mester di un trùk 
ku bum. Òf kiko bo ta 
pensa di tur e vehíkulonan 


eléktriko? Esaki ta rekeri 
un expertisio diferente di e 
bomberonan pa un posibel 
kombatimentu di kandela." 
"Loke 
ami 
ta 
haña 
importante ta ku BKCN ta 


traha di manera uniforme 
na tur tres isla. Ku nos ta 
mantené kooperashon na 
haltu i asina garantisá un 
futuro seif i resiliente pa tur 
hende, ulio ta nalisá. 


Di overòl pa unifòrm di paga kandela 

Servisio di imigrashon i Naturalisashon Hulanda 
Karibense (IND-CN) ta será riba 15 di mart. IND-CN 
ku dedikashon ta empeñá su mes e dia aki pa BON 
DOET, STATIA DOET i SABA DOET. 


BON DOET, STATIA DOET i SABA DOET ta akshonnan 
boluntario. Riba 15 i 16 di mart ta ehekutá desénas di trabou 
serka diferente fundashon i asosiashon. Tur hende ta invitá 
pa partisipá. 


Riba djaluna 18 di mart IND-CN ta disponibel atrobe segun 
orario di oﬁsina normal. 


IND-CN será riba 
15 di mart 


KRALENDIJK 
– 
Siman pasá trabounan a 
kuminsá pa basha e oula 
di SGB abou, pa asina 


kuminsá 
ku 
trabou 
di 
konstrukshon di e skol nobo 
na e mésun sitio. Gran parti 
di oula ta destruí pa hasi e 


área limpi pa haña espasio 
pa trabounan kontinuá. 
Awor e skol tin un 
entrada nobo pa tur hende 
ya asina no ta stroba òf 
kousa peliger na e área ku 
trabou ta tumando lugá. 
Potrètnan 
ta 
ilustrá 
momentu di trabounan ku 
tumando lugá i e entrada 
nobo, kaminda e kurason 
ta. 


Oula di SGB a disparsé 

PÁGINA SOSIAL 


KRALENDIJK 
– 
Kuater persona sintá na 
un kas, komo sifuera nan 
tabata den bùs. Esaki un 
persona a ripará i a saka 
nan potrèt. Nan tabata sinta 
disfrutá di djabièrnè anochi, 
despues di henter un siman 
sosegá na kas, nan a sali dal 
un buèlta. 
Mal kustumber, sa bisa, 


despues di un siman duru 
di trabou. Den e kaso aki e 
situashon ta diferente. 
Tambe e potrèt ta laga 
mira ku nan ta sintá den 
konvoi te patras. Pero 
e realidat, dos ta sinta 
ku lomba pa e otronan, 
kombersando i ta drei kara 
wak otro. 
Sa sosodé.... 


KRALENDIJK -- Tres 
persona, prima i ruman 
riba e foto aki. Segun hopi 
hende, nan parse otro. Nan 
a pasa un anochi ku nan lo 
no lubidá nunka mas. 
Ta trata di dia di hende 


muhé 2024. Sigur ta un 
fecha pa no lubidá, e 
momentu i e situashon e 
forma ku nan a pasa e dia i 
spesialmente e anochi. 
Nan gusta hari i asta 
grita hari.Ta nan stail. Di e 


manera ei nan ta ekspresá 
nan mes, momentu ku tin 
dushi ambiente. 
Nan no ta gusta kas 
masha. Ta nan manera i 
kiko por hasi. Asina nan ta 
selebrá bida. 


Hesú nan parse otro 


KRALENDIJK -- Win 
Chikí, ántes Win Gagu, a 
topa Chela na kas di Ruth 
Damascus. El a konta ku e 
tin 3 aña sin mira e ruman 
di Tico Balentien. 
Win: “Mi a mir’é algun 
siman pasá i straño ku por 
parse, mi no a rekonos’é i 


a pasa sin kumind’é.” 
Un anochi festivo na kas 
di Ruth i Rafael, porn in 
Chiki, a rekonosé Chela i a 
bras’é duru. 
“Aki si mi no por a her’é 
i a rekonosé ku ta Chela. 
E no ta mi famia, pero nos 
a lanta manera primu ku 


prima. Ta mi prima e ta. 
Esaki mensahe pa Tico aya 
na Kòrsou. 
Tico awó sí m’a topa 
bo ruman, ku mi stima 
meskos ku mi stima abo, 
tambe ERA Outéntiko. 
ERA ta keda ERA,“ Win 
Chiki a terminá bisando. 


Win Chikí a topa Chela 
Kuater hende den 
bùs na kas 

ARUBA 
DEPORTE 


Vakatura 
Gezaghèber pa 
Entidat Públiko Boneiru 


E funshon di Gezaghèber pa Entidat Públiko 
Boneiru ta vakante. A habri e vakatura di nobo 
riba 4 di mart 2024. Si bo ta deseá di bini na 
remarke pa e funshon aki, bo ta kordialmente 
invitá pa ekspresá esaki por eskrito promé ku 7 di 
aprel 2024. Por haña mas informashon tokante e 
vakatura i e teksto di anunsio riba: 
www.rijksdienstcn.com/vakatura 


K R A L E N D I J K - - 
Djadumingu 10 di mart 
a tuma lugá e tradishonal 
aktividat 
organisá 
pa 
Special Olympics Bonaire. 
Ta trata e di 21 edishon 
di Walk A – Thon. E 
kanamentu i korementu 
di baiskel a kuminsá na 
kasnan di katibu na Saliña 
i bai Rincon. E ruta na 


pia tabata 30 kilometer. 
Hopi hende a partisipá i 
nan tabata kontentu riba e 
ruta, apesar di e distansia. 
Pòstnan tabata un alegria 
ku músika pa duna e 
partisipantenan 
ánimo 
i 
forsa pa sigui e ruta. A 
prepará wea grandi di sòpi 
pa e partisipantenan. Por 
a mira abogado kanando, 


hende ku mucha riba lomba 
i tambe den wig. Tabatin 
insidente, tur ta kosnan 
ku por i a sosodé durante 
e kaminata. Asta buriku 
tabata para mira e hendenan 
pasa. 
Notabel, 
hopi 
hulandes Europeo, kompará 
ku e otro partisipantenan. 
Potrèt ta ilustrá algun di e 
partisipantenan. 


E di bintiun edishon Walk A-Thon 


I N V I T A S H O N 


Famia ta invitá na un santu sakrifisio di misa na okashon di 
1 aña di fayesimentu di nan ser keri 


ku ta tuma lugá djamars 12 mart pa 
7.30 anochi na misa di Coromoto 
na Antriol. 


Aseptá esaki komo un invitashon personal. 


11 mart 2024 


AMOR ta e forsa tras di FE. 
Anto nos por konsiderá esaki meskos ku bo ta 
konsiderá Lei. 
Paso ta pará skirbí den e palabra di Dios: 
“Pasobra Dios a stima mundu asina tantu, 
Ku El a duna Su Yu unigenito, 
pa ken ku kere den dje no bai pèrdí, ma tin 
bida etèrno”. ( Huan 3: vers. 16) 
I Palabra ta Palabra. 
Stimánan... Un bon siman. 
Un siman masha felis mes. Trata tur hende ku e 
amor ku Dios ta trata nos. Keda bendishoná. 


Dirawira Agencies B.V. 


ta buska 
-1 logistiek medewerker 


Pa mas inf. # di telefón 
795-2115 


Jiaxing Supermarket 


ta buska 
-2 all around medewerker 


Pa mas inf. # di telefón 
795-2115 

Resientemente Bonaire Lions Club a hasi un donashon na Special Olympics en 
konekshon ku nan Walkathon anual. E donashon aki ta forma parti di e mishon di 
e klup pa sirbi i yuda integrashon di personanan ku abilidat spesial den komunidat. 
Asina’ki Bonaire Lions club ta demonstrá su kompromiso firme pa sostené i mihorá 
e kalidat di bida di tur habitante di Boneiru 


Lions ku donashon na Special Olympics 


ARUBA 
DEPORTE 


KRALENDIJK--FFB 
ku ta e federashon di futbòl 
di nos isla ta organisá torneo 
di futsal pa su ekiponan i 
tambe otronan. 
FFB ta duna e ekiponan 
oportunidat pa hasi nan 
pago delantá komo prueba 
di inskripshon 
pa 
nan 
partisipashon na e torneo 
aki. 
Pago pa inskripshon ta 
kosta $50,00. 
Hasi e pago mas pronto 
posibel pa bo tin derecho di 


partisipashon. 
Hasi bo pago online 
i pone komo referensia 
Torneo Futsal i manda 
bo komprobante via mail 
na 
komishonfutsalb 
hotmail.com 
Último dia pa di pago lo 
ta dia 19 di mart 2024. 
Hasi bo pago tempran pa 
abo tambe ta den e torneo 
futsal aki di FFB ku ta nos 
federashon di futbòl di nos 
isla. Éksito na e ekiponan 
den e torneo. 


KRALENDIJK--E 
klup di futbòl di Tera 
Corá ku ta Atlético Tera 
Còrá, 
djabièrnè 
último 
den 
kontinuashon 
di 
kampionato futbòl di FFB 
ku ta e federashon di futbòl 
di nos isla, a gana di e 
peruanonan di Arriba Perú 
ku skor di 2-1 i bai ku e tres 
puntonan fo’i dje partido. 
Tabata 
un 
tremendo 
partido ku e dos ekiponan 
a batayá basta kontra otro 
den un partido ku ATC 
a bai ku e viktoria i tres 
puntonan di e partido. 
No tabata fásil, un 
partido ku nalmente AT 
a demostrá superioridat i 


bai ku e tres puntonan di e 
partido. 
Na 
momentu 
ku 
e 
partido a parti na dos pa 
sosiegu reglamentario di e 
partido, ATC tabata dilanti 
1-0 ku gol di Curt Thwaltes 
na di 11 minüt di e partido. 
E partido a parti na dos 
pa sosiegu reglamentario 
di e partido ku ATC den 
bentaha di 1-0. E di dos 
mitar di e partido Bayron 
Satalaya na di 80 minüt di e 
partido ta logra hinka e gol 
di empate pa Arriba Perú. 
Despues di esaki ATC 
ta sigui buta preshon i na 
di 90 minüt di e partido, 
ta logra hinka e gol di bai 


den bentaha di 2-1, e gol 
di viktoria anotá pa Vialy 
Cornelia, ya ku despues di 
esaki e partido den su fase 
nal no a konosé mas gol. 
Ku e resultado aki pues 
ATC ta bai ku e viktoria i 3 
puntonan di e partido. 
ATC pues demostrando 
superioridat den e partido 
a gana e partido. 
Tabata 
sigur 
un 
tremendo partido ku e dos 
ekiponan a lucha fuerte 
pa bai ku e tres puntonan, 
di kua ATC a sali di porta 
grandi ku e viktoria i tres 
puntonan fo’i dje partido. 
Éksito na e ekiponan 
den e kampionato. 


ATC a gana Arriba Perú 2-1 
djabièrnè último 


Inskripshon Torneo 
Futsal FFB 

Parse tur dia tin kaminata 
riba nos isla. Nos tin ku pa- 
pia di tráfiko humano? 


Awèl sí, ora e hendenan kana 
dal den otro mester yama CRS. 
Pa wak sí tin daño di kurpa òf 
mental 


DEN PASO DI 


BÒI 


Rastamoses, Edward Koei- 
man, ta un figura ku ta hala 
atenshon na Kòrsou. Hopi 
aña pasá mi a tuma kon- 
takto telefónikamente kuné 
i asina a bishit’é den hòfi di 
Brakkeput pa tene un en- 
trevista. E tempu ei Ivan 
Wilson a hasi e grabashon. 
Aña pasá m’a bolbe bai 
Brakkeput 
pa 
kumindá 
Rastamoses i a hañ’é bibá 
den un kas grandi di dos 
piso. Mi no sa kon bini ku 
Rastamoses ta biba den e 
kas ei. 


*** 
Durante tur tempu m’a keda 
mantené kontakto ku Ras- 
tamoses. Na un okashon 
m’a hiba mi yu Sebel i al- 
gun amiga pa sera konosí 
ku Rastamoses. Sebel ta- 
batin manera un tiki miedu 
di Rastamoses, semper 
bistí den su trahenan úniko, 
indjan òf afrikano, tin biá 
tambe trahe di kombate. 


*** 
Te ainda, drumí den ha- 
maka ta relahá, humando 


un sigá Velasquez, mi sa 
yama algun hende ku mi 
no tin kontakto diario ku 
nan. Edward semper ta un 
di nan. Nos ta kombersá 
riba sierto tópikonan. 


*** 
Regularmente 
Rastamo- 
ses, kende su mama ta un 
boneriano di Nort di Saliña, 
ta manda mensahe pa mi 
via app. Anke ku pues Ras- 
tamoses tin rais boneriano, 
e lo no por bishitá e isla aki 
nunka mas den su bida. E 
rason ta masha simpel. E 
no por pasa Imigrashon, 
pasobra e no ta kita su dis- 
fras fo’i kara. Mi no ta kere 
ku e tin pasport òf sédula 
tampoko, pasobra pa saka 
e dokumentonan aki e 
mester duna kara. 


*** 
E teksto di mensahenan 
ku Rastamoses ta app mi 
ta na ingles i tin di aber ku 
e filosofia, òf ta ideologia, 
ku e ta sigui. E tekstonan 
na lèter kapital i ademas 
ta dòrná ku yen di figura 
straño i misterioso. Laga 
mi duna boso un idea: 
WE ARE NOT ALONE IN 
THIS UNIVERSAL. WHO 
SAYS THAT 
WE ARE 
ALONE IN THIS UNIVER- 
SAL. THERE ARE BILLION 


OF STARS AND PLANETS 
IN JUST UN US MILKY 
WAY. IN US UNIVERSAL 
GALAXY. AN ESTEME 100 
BILLION 
GALAXIES 
IN 
US UNIVERSE OBSERV- 
ABLE.THE CENTER OF 
US GALAXY MILKY WAY 
IS ABOUT 26.000 LIGHT 
YEARS FROM EARTH. 


*** 
E teksto ta muchu mas 
largu lógikamente. Ras- 
tamoses ta sigui manda e 
tekstonan aki konstante- 
mente pa mi. Tin biá mi ta 
lesa nan. Un di e kerensi- 
anan firme di Rastamoses 
ta ku mundu ta hòl i ku den 


mundu pues tambe tin un 
mundu i bida. Tin te asta un 
buki skirbí pa Rodney M. 
Cluff titulá: Word Top Se- 
cret: Our Earth IS hollow. 


*** 
Mi sa ku tin hende ta pensa 
ku Rastamoses su kabes 
no ta bon. 
Ami no ta kere esei. Hopi 
hende, ku ta konsiderá nan 
mes normal, tin inklinashon 
pa konsiderá hende ku no 
ta pensa meskos ku nan 
komo hende loko. Ami sí 
no tin e inklinashon ei. Mi 
ta respetá pensamentu di 
tur hende. 
*** 

DI KUATER DJADUMINGU DI KUARESMA SIKLO B 
Promé Lektura 
: 2 Kronikonan 36, 14-17, 19-23 
Salmo 
: Salmo 137, 1-6 
Di dos Lektura 
: Efesionan 2, 4-10 
Evangelio 
: Huan 3, 14-21 


Tin un momento mashá im- 
portante den Santa Misa ku ta 
pasa sin ripara hopi biaha, Ta 
e momento di Doksologia. 
E saserdote ta tuma e Kur- 
pa i Sanger di Kristu ta elevá 
na Tata Eterno bisando: 
“ Pa Kristu kuné i den dje 
na Abo Dios Tata Omnipo- 
tente den unidat di Spiritu San- 
to tur honor i tur gloria dor di 
siglonan di siglonan. Amèn “ 
E saserdote ta ofresiendo 
na e Tata e úniko Sakrifisio 
(perfekto, puru, santu, defini- 
tivo, eterno) ku e ni por: E 
Kurpa, Sanger, Alma i Divini- 
dat di su Yu Hesukristu, Nos 
Señor.. 
Den e momento aki hopi 
persona ta kana distraí, miran- 
do sin sa ku ta sosodiendo. 
Dios Sakrifiká i ofresé na Tata 
Eterno! Dios ofresé na Dios.. 


Den e momento ei, pone 
denter di kális e personanan 
ku bo ta deseá, pekadornan 
ku no ta deseá pa kombertí, 


Un revista hapones tin riba 
un di su páginanan e potrèt di 
un barbulètè na blanku ku 
pretu. Pero riba kontakto di 
kalor di man e enk ta reaks- 
honá i poko poko e barbulètè 
ta kuminsá transformá i e ta 
aparesé yen di koló i den tur 
su bunitesa. 
Awe akí, den nos komuni- 
dat, hopi página na blanku ku 
pretu, shinishi, ku tambe ta 
spera di ser transformá i yena 
nan mes ku koló i bida. 
Awe, riba e djadumingu 
aki, tin hopi Nikodemo ta bus- 
ka Hesus pero manera e Ni- 
kodemo dje evangelio nan no 


ta komprondé e mensahe di 
Hesus. 
Hesus a bisa Nikodemo 
ku pa drenta den e Reino di 
Dios “ mester nase di nobo”. 
Mester siña mira. 
Nos no ta religioso paso- 
bra nos ta kere den algun bèr- 
dat, nos ta resitá algun oras- 
hon i ta selebrá algun rito, sino 
pasobra nos ta mira mundu i 
nos bida ku wowo di Hesus. 
I nos ta bini aki pa siña kon 
na mira i nase di nobo. 
Bèrdat ta, ku tin hopi man- 
era di mira Hesus. 
E Hesus ku mucha ta mira, 
ku esnan adulto, esnan 


inkrédulo i kristiannan ta mira. 
E Hesus di sine i di arte. Ink- 
luso entre saserdotenan tin 
diferente manera di mir’é i pa- 
pia di djE. 
“Manera Moises a hisa e 
kolebra di bròns riba un staka 
den desierto, asina tambe 
mester halsa Yu di hende”. 
E buki di numbernan ta 
konta nos di e prueba di e kol- 
ebranan venenoso. Dios no a 
eliminá e kolebranan pero ta 
duna nan un kontra venenu: 
mira e kolebra ku Moises a 
halsa i asina nan a keda liber 
di e venenu dje mordé di e 
kolebra.”E Yu di hende, He- 
sus, tin ku ser halsá pa tur ku 
ta kere den djE haña bida 
eterno”. 
Den e tempu nobo, den e 
tèmpel nobo ku Hesus ta 
mester mira esun ku semper ta 
nobo. Hesus ta ser alsá. Alsá 
riba krus, Hesus ta e kontra 
venenu pa piká; alsá riba krus, 
Hesus ta e porta di bida; halsá 
riba krus, Hesus ta e prueba 
di ku Dios ta stima nos; alsá 
riba krus, Hesus ta esun ku ta 
mira nos i ta fia nos su wowo- 
nan pa nos mira nos mes salbá 


i stimá. 
Alsá riba krus, Hesus ta 
tambe glorifiká, resusitá, sintá 
na man drechi di Tata, vikto- 
rioso i triunfadó. 
Alsá, ta urgí nos pa mira 
esun ku nan a halsa, kier men, 
kere den esun ku a duna bida 
pa nos. 
“Dios a stima mundu asina 
tantu ku El a duna su úniko 
Yu p’asina tur hende ku ta 
kere tin bida eterno”. 
Amor berdadero no ta pidi 
nada. Amor berdadero ta 
duna, ta duna su mes. I Dios 
ku ta amor no ta pidi nada, E 
ta duna su mes pa medio di 
su úniko Yu. Dios ta duna pa- 
sobra E ta stima. 
I no ta konkistá e amor di 
Dios manera e amor di un 
muhé ku piropo, ku sita, re- 
galo i promesanan di eterno 
fidelidat. Amor di Dios ta 
aseptá sin mas. Amor di Dios, 
manera tur amor, tin su prue- 
ba di kandela i ta e krus di su 
Yu. 
I esun ku ta mira i kere den 
e Yu, ta mira i kere den Tata i 
ya tin bida eterno. 


Tin amor ku ta kambia rum- 
bo di nos bida, ta hasi nos mas 
madurá i ta yuda nos mira kos- 
nan ku wowo nobo. 
Imaginá bo mes e kambio ku 
un kristian lo tin ku duna ora e 
deskubrí ku e ta ser stimá pa 
Dios, ku Dios ta muri den He- 
sus p’e, Ku Dios ta ofresé sin 
kosto e salbashon i ku bida pa 
semper ta don puro; e ora ei 
página aki na blanku ku pretu 
ku ta su bida ta transformá den 
un página yen di koló i goso i 
alabansa ora e ser toká pa kalor 
di e amor di Dios. 
Awe, abo ta laga bo ser toká 
pa e amor di Dios? 
Abo lo aseptá awe e Yu úni- 
ko ku Dios ta duna bo? 
Si sí, bo a drenta den e bida 
eterno. 
Si sí, bo a ser transformá pa 
medio di e amor. 
Si sí, ki personanan abo por 
transformá awe ku e kalor di bo 
man i di bo amor? 
Bo famia, bo komunidat, bo 
iglesia, bo amistatnan…? 
Únikamente for di e amor ku 
Dios a planta den bo kurason 
abo por transformá mundu i bo 
mundu. 
Dios a stima mundu asina 
tantu ku El a duna mi su úniko 
Yu. I ami ke respondé ku mi fe 
i mi obranan na e amor di Dios. 
Ami ke pa mi trabou no sea 
únikamente e maldito trabou di 
kada dia sino un trabou di amor 
pa Dios i pa e rumannan. 


enfermonan, esnan den ne- 
sesidat di Santa Iglesia, famia, 
almanan di purgatorio... 
E ta un momento úniko. 
E angelnan i santunan ta 
keda yen di atmirashon miran- 
do Dios elevá, atrayendo 
henter humanidat pa ku E. 


*Almanan di purgatorio ta 
supliká un gota di e Presiosísi- 
mo Sanger 


*Demoñonan ta obligá na 
hinka rudia dilanti e Rei di re- 
inan. 


E palabra doksologia ta un 
neologismo ku ta bini di gr- 
iego: Doxa (gloria, alabansa) 
i logos (palabra); pues e pal- 
abra doksologia ta nifiká ‘pa- 
labra di alabansa’. 


E palabranan: “Pa Kristu 
kuné i den dje na Abo Dios 
Tata Omnipotente den unidat 
di Spiritu Santo tur honor i tur 
gloria dor di siglonan di siglo- 


nan”, ta forma parti di e dok- 
sologia final, ku ta na a su turno 
ta e último parti di plegaria eu- 
karístiko. 


E doksologia final di e misa 
den e forma den kua nos 
konosé a utilisá for di aproksi- 
madamente siglo VII den hent- 
er kristiandat di oksidente. 


E palabranan ta propio, 
úniko i eksklusivamente, di e 
obispu òf saserdote selebrante 
i di e saserdotenan konsele- 
brante. I “e doksologia final: pa 
kua ta ekspresá e glorifikas- 
hon di Dios,… ta afirmá i 
konkluí ku e aklamashon 
Amèn di e pueblo” (IGMR, 
78, h). 


Pues durante e doksologia 
fielnan ta keda den silensio i 
únikamente ta intervení pa uni 
su mes na e dicha doksologia 
ku un fuerte i desisivo: 
“AMÈN” 


Doksologia 
Tin bia triunfadónan no ta 
esnan ku hinter mundu ta 
aploudí i rekonosé. Nan no ta 
esnan ku a konstruí obranan 
grandi, a laga konstansia di 
nan liderazgo o a biaha den 
promé klas. 
Tin bia e triunfadónan no 
ta e atministradornan genial, ni 
e vishonarionan di futuro, o e 
kontratistanan grandi. Ta 
p’esei, talbes nos lo no re- 
konosé nan mei mei di tantu 
pensadó, filósofo òf teknól- 
ogo, ku supuestamente ku ta 
kondusí e mundu aki dor di e 
kaminda di progreso. 
Tin biaha e triunfadó no ta 
e negosiadó internashonal, òf 
e hasidó di negoshi di klase 
mundial o e estadista briante 
ku ta asistí na reunionnan di 
kumbre. E no esun ku ta slùip 
pa eksportá hopi, sino esun 
ku ainda ta importá su mes. 
Pasobra e triunfadó por ta 
tambe esun ku ketu ketu ta 
lucha pa hustisia, maske e no 
ta un gran orador o un 
diplomátiko briante. 
E triunfadó por ta igual- 


mente esun ku a vense e am- 
bishon eksesivo i no a ser se- 
dusí pa vanidat o poder. 
Triunfadó ta esun ku no op- 
stante no a biaha hopi pa ek- 
sterior, ku frekuensia a hasi 
travesia na interior di su mes pa 
midi e posibilidatnan di su kura- 
son. E ta esun ku kisas nunka a 
hasi su man na laira riba e po- 
dium di vensedónan, pero a tri- 
unfá ketu den su famia i ku su 
amigunan i esnan serkano na su 
alma. 
E ta, kisas, esun ku nunka a 
aparesé den e páginanan di ko- 
rantnan, pero sí den e diario di 
Dios; esun ku no a risibí re- 
konosementu, pero semper a 
optené esun di esnan di dje; esun 
ku nunka a skirbi bukinan, pero 
sí kartanan di amor pa su yunan 
i esun ku a pensa den su pais 
atraves di e aventura sofokante 
di su trabou komun i rutinario i 
esun ku a preferá sombra, pa- 
sobra, finalmente, e ta asina im- 
portante manera e lus. 
Tin bia e triunfadó no ta esun 
ku tin un ofisina briante, ni un 


E triunfadónan 


Sigui lesa pag.11 

ARUBA 
ARUBA 


ORANJESTAD 
-- 
Hues Comisario a dicidi 
di permiti ex Minister 
Plenipotenciario Guillfred 
Besaril, sali liber despues di 
un proceso di investigacion 
di 23 dia relaciona cu 
acusacion di malversacion 
di fondo den su funcion 
na Den Haag. Den su lista 
di acusacion cu Ministerio 
Publico 
a 
formula 
pa 
cual e ta wordo investiga 
tin entre otro ladronicia, 
fraude, 
robo 
y 
tambe 
abuso di su funcion, den 
e caso aki como Minister 


Plenipotenciario na Den 
Haag, Hulanda. 
Ministerio 
Publico 
a 
duna e caso aki e nomber 
di Tulipan y inicialmente a 
detene e sospechoso pa dos 
dia, dia 13 di februari ultimo, 
caminda Hues Comisario 
riba peticion di Fiscal a 
pidi un prolongacion di 
su detencion dia 16 di 
februari cu 8 dia mas y 
otro prolongacion dia 23 di 
februari pa 16 dia mas. 
Aki tambe ta lanta e 
pregunta di con e proceso 
di interogacion a tuma 


asina hopi tempo, cu ta 23 
dia mientras cu tabatin un 
rapport di AD caba ocial 
riba tur loke e ex minister a 
haci pero contrario n'e otro 
casonan di e ex ministernan, 
no mucho cos a ‘lek’ den e 
caso di Besaril. 
Awo e ta regresa cu su 
famia y tin cu mira kico ta e 
siguiente paso cu lo wordo 
tuma contra di su persona 
of si ya tur informacion 
Ministerio Publico a logra 
di saca for di e ex politico, 
ex minister y ex polis 
Besaril. 


ORANJESTAD 
-- 
Hues den Corte di Prome 
Instancia, a dicta sentencia 
den un caso serio cu a 
tuma luga algo mas c’un 
aña pasa cu a bin termina 
riba muraya di Imeldahof 
na Noord. Un grupo di 
tres persona den un auto, 
a persigui un otro auto cu 
kende nan tabata problema 
y dado momento a cuminsa 
basha bala pa perdi riba e 
auto aki. 


Nuebe aña di prizon pa acusadonan cu 
a basha bala di berdad 


Tanto Ministerio Publico 
a mustra durante tratamento 
di e caso y ayera mainta 
Hues a tuma esaki tuma 
esaki na consideracion pa e 
decision nal, esta cu tabata 
bisto cu e tres acusadonan 
tabata dicidido pa mata 
esunnan den e otro auto. 
Hues a considera cu 
e pruebanan presenta pa 
Ministerio Publico durante 
di tratamento di e caso algun 
siman atras, ta comproba ya 


cu mirando tur esakinan, ta 
prueba cu nan intencion 
tabata pa mata e homber de 
C. kende tabata den e otro 
auto. 
E incidente aki a sosode 
e marduga di dia 5 di 
februari di 2023 y polis a 
conclui cu a los 12 tiro riba 
e auto di e otro persona, 
pues cu tur intencion pa 
mata e persona aki y Hues 
a mustra ayera den sala do 
Corte, cu e victima a core 


cu hopi suerte cu e no a 
wordo alcansa pa un of mas 
bala cu a wordo tira riba su 
auto. Na nal Hues a bay 
di acuerdo cu e peticion 
di Ministerio Publico y a 
condena e acusadonan na 
9 aña di prizon caminda 
sigur nan tin cu sinta 
minimo 6 aña prome cu 
nan por keda liber. Ta trata 
aki di e acusadonan Even 
Ortega, Darnell Hernandez 
y tambe Edwin Carasquilla 


kende nan edad ta varia 
entre 19 pa 24 aña y un 
di nan tabatin bon trabou 
na un hotel grandi y cu e 
asunto aki a perhudica su 
mes formalmente y na luga 
di cobra tur luna un bon 
salario, awor e no a cobra 
p'e proximo 9 aña cu e ta 
cera na KIA. No ta conoci 
si nan lo apela e decision di 
Corte den Prome Instancia 
pero nan tin 14 dia pa dicidi 
si nan ta haci esaki of no. 


ORANJESTAD 
-- 
Diabierna mainta a tuma 
luga un conferencia yama 
pa IBS Group, caminda cu 
nan a introduci nan Self- 
Kiosk. Natessa Mansur, 
Senior 
Sales 
Business 
Consultant di IBS Group, 
hunto cu Derrel Maxwell, 
CEO di IBS Group y Brian 
Gomes, tecnico, a haci e 
anuncio aki. Sin lubida e 
gradicimento nan partner 
Inni Software Group pa 
nan contribucion n'e exito 
di e proyecto aki. Ken ta 
IBS Group IBS Group 


IBS Group introduci su Self-Service 
Kiosk na Aruba 


ta un compania estableci 
na 
Corsou, 
Panama, 
Colombia, Miami y na 
Aruba, caminda nan tin 
nan ocina principal. IBS 
ta enfoca riba e mercado di 
negoshi pa negoshi (B2B). 
IBS ta lider den e industria 
di aviso digital y ta un 
distribuidor autorisa di e 
marcanan lider na mundo di 
pantaya digital comercial. 
Diabierna, di un forma 
ocial, a anuncia na prensa 
di Aruba nan producto nobo 
cu lo tin un gran impacto 
riba e negoshinan na Aruba 


y n'e otro paisnan. Despues 
di hopi esfuerso cu nan 
partner 
Inni 
Software 
Group y Aruba Bank, IBS 
Group por ta orguyoso di 
por introduci nan Self- 
Service Kiosk. 
Benecio 
di 
Self- 
Service Kiosk: 
* Mehora experiencia di 
cliente: E kiosco di servicio 
propio 
ta 
simplica 
e 
experiencia di compra, laga 
e clientenan mira, ordo y 
paga tur na un solo sitio. E 
tecnologia aki ta garantisa 
un proceso di transaccion 


sin problema y ta reduci 
tempo di espera. 
*Crecemento 
di 
oportunidad 
di 
entrada: 
P'e companianan, e Self- 
Service Payment Kiosk di 
IBS ta brinda e oportunidad 
pa maximalisa entrada. Cu 
promocion personalisa y 
sugerencia di suplemento, e 
companianan por aumenta 
benta y mehora e servicio 
na cliente sin esfuerso. 
* Diseño exibel y 
atractivo: 
E 
kiosco 
ta 
diseña pa adapta facilmente 
den 
cualkier 
ambiente 


di comercio. Su diseño 
moderno ta complementa 
diferente estilo di tienda y ta 
mehora e atmosfera general. 
* Construccion duradero y 
higienico: E kiosco tin un 
pantaya resistente y un capa 
antimicrobiano, sigurando 
e clientenan cu nan por 
cumpra 
cu 
conansa, 
sabiendo cu nan siguridad 
y bienestar ta prioridad. Cu 
esaki IBS Group ta hopi 
entusiasma pa lansa su 
SelfService Kiosk na Aruba 
y tin e conansa cu e lo ta 
un exito grandi. 


Ex Minister Guillfred Besaril 
a bay cas 


Peña Traha Pa Bo B.V. 


ta buska 
-2 metselaar 


Pa mas inf. # di telefón 
+599 785-3119 


Automobil Express 


ta buska 
-2 elektro-mekaniko 


Pa mas inf. # di telefón 
700-8725 


Caribbean JA Building & Co. 
N.V. 
ta buska 
-Metselaar - Electrotechnicus 
-Loodgieter -Timmerman - 


inf. telefón +599-777-9488/777-6939 

ARUBA 
KÒRSOU 


WILLEMSTAD 
-- 
Empleadonan di instituto 
di kuido, Betèsda, a drenta 
akshon 
den 
oranan 
di 
djabièrnè mainta. Nan ta 
ekspresá nan malkontentu 
ku e estado aktual di 
kosnan den e Instituto i ta 
nenga di sigui traha bou di 
e direkshon di e direktor 
aktual. 
E situashon nansiero di 
e instituto ta preokupante 
pa 
algun 
tempu 
kaba, 
partikularmente pago di 
salario i kumpra ekipo 
nobo, pa kua Betèsda a 
risibí supsidio adishonal, 
ta puntonan di atenshon. 
Annaliza Suares-Mathilda, 
presidente 
di 
sindikato 
CBV, ta kritiká Betèsda pa 
falta di komunikashon di 
gerente na empleadonan. 


Personal Betèsda den akshon 


Tambe e ta keha ku e 
direktor, Natasha Rog, ta 
den eksterior. 
Suares-Mathilda el a 
papia 
telefónikamente 
ku konsehero di salú di 
Minister Javier Silvania, 
kende a ekspresá su apoyo 
pa 
e 
trahadónan 
tuma 
medida i a pidi un reunion 
ku e hunta di direktiva di 
Betèsda, pa trata e situashon 
laboral. E minister tambe a 
pidi un investigashon riba 
e maneho di Betèsda. Tin 
hopi señal ku kosnan no 
ta bayendo bon, Silvania a 
bisa. 
Ministerio di Salú, Medio 
Ambiente 
i 
Naturalesa, 
GMN, 
a 
konrmá 
ku 
a realisá akuerdo ku e 
fundashon kas di ansiano 
Kòrsou, Betèsda, pa aliviá 


e 
situashon 
nansiero 
preokupante. 
Na 
mes 
momento, e direktor dòkter 
Rog mester ta responsabel 
pa e uso di e fondonan. 
Betèsda, 
un 
aktor 
krusial den e sektor di 
salú di Kòrsou, ta enfrentá 
problema nansiero serio, 
sin paga impuesto desde 
2018 i e debe di impuesto 
ta yega na alrededor di 15 
mion orin. 
Den 
un 
intento 
pa 
garantisá 
kontinuidat 
di Betèsda i trabou di 
su empleadonan, a tene 
konsulta periódiko entre 
Betèsda i GMN. Na yüni 
2023, Betèsda a risibí un 
supsidio úniko di 2.013.000 
orin pa mantenshon atrasá, 
kumpra material esensial i 
un bùs di transporte nobo. 


Na 
desèmber 
2023, 
a yega na akuerdo ku 
Betèsda lo a pone kuarenta 
kama 
disponibel 
pa 
kuido di término korto 
di pashèntnan di CMC, 
nansiá pa SVB, pa aliviá 
e sobrekargo di CMC. E 
servisio akí ta spera di duna 
Betèsda entrada adishonal 
di mas o ménos 1.5 mion 
orin pa aña, ku ta yuda 
aliviá désitnan nansiero. 


Un evaluashon lo tuma 
lugá na n di pa 
determiná 
kon 
Betèsda 
lo sigui brinda e servisio 
akí. Betèsda a presentá un 
informe riba e gastunan 
di e supsidio úniko di 28 
di febrüari, pero ainda no 
a klariká algun gastu. Sí 
Betèsda no ta responsabel 
bon, lo tuma e medidanan 
apropiá, Minister Silvania a 
primintí. 


W I L L E M S T A D 
-- Komishon di Salú di 
Parlatino ta reuní e siman 
akí 7 i 8 di mart riba algun 
tema di relevansia ku ta di 
interes pa Kòrsou tambe. 
Lider polítiko di MAN-PIN, 
Giselle Mc William, komo 
miembro 
di 
parlamento 
pa Frakshon di MAN, ta 
asistí den e kuadro aki na e 
reunionnan di e komishon 
ku ta tuma lugá na Panama. 
Mc William ta asistí na 
reunionnan ku tin tópikonan 


Parlamentario Giselle Mc William ta asistí na Parlatino 


riba agènda ku tin un 
balor agregá pa situashon 
lokal na Kòrsou. A base di 
desaroyonan den region, 
por hiba diskushon i trese 
ideanan ku ta aplikabel na 
Kòrsou tambe. 
Kòrsou 
tambe 
ta 
konfrontá bastante reto den 
sektor di kuido médiko. 
Gastunan haltu di kuido 
médiko ta un di e puntonan 
mas importante ku mester 
buska solushon pe. Den 
e reportahe nansiero di 


e último kuartal di 2023, 
Gobièrnu ta señalá ku 
ta urgente pa haña mihó 
kontròl riba e gastunan 
médiko, inkluso gastunan 
gastunan di maneho di 
Curaçao Medical Center 
(CMC), ku ta hopi mas 
haltu kompará ku ántes St. 
Elisabeth Hospitaal. 
Pero 
tambe 
e 
falta 
di 
maneho 
integral 
di 
adultonan 
mayó 
i 
embeyesimentu. Ta den e 
kuadro aki ku Mc William 


ta asistí na e reunion di 
Parlatino, pa asina den 
deliberashon i diskushon 
ku Parlamentarionan den 
region, atkerí konosementu 
i ideanan kon por yega na 
solushon pa e sektor di 
kuido médiko na Kòrsou. 
Tópikonan 
importante 
ku tin riba agènda ta 
rekomendashonnan 
pa 
mehorá resepshon legal 
di tur forma di froude den 
e kadena di produkshon, 
distribushon i suministro di 


remedi i uso di inteligensia 
artisial i maneho di dato 
den sistemanan di salubridat 
pa mas esiensia. 
Mas di e tópikonan di 
diskushon ta kalidat di salú 
i strategianan sanitario pa 
logra desaroyo sostenibel, 
stimulá desaroyo di maneho 
pa mengua e efektonan 
di 
embeyesimentu 
riba 
komunidat, 
malesanan 
infeksioso ku por pasa di 
bestia pa hende i kuido 
propio i salú mental. 


W I L L E M S T A D 
-- 
Women’s 
Steering 
Committee 
Curaçao 
(WSCC), 
riba 
Dia 


Women’s Steering Committee ta rekonosé 10 
organisashon di hende hòmber 


Internashonal 
di 
Hende 
Muhé, djabièrnè 8 di mart, 
a duna rekonosementu na 
10 organisashon di hende 


hòmber ku a bin ta hasi 
trabou komunitario balioso 
pa e komunidat. 
Dia 8 di mart ta e fecha ku 
Nashonnan Uní a proklamá 
komo Dia Internashonal 
di Hende Muhé. E aña akí 
Nashonnan Uní a skohe 
komo tema ‘Invershon den 
e hende muhé i inklushon’. 
Basá riba e último akí, 
WSCC a tuma e desishon 
pa duna rekonosementu na 
10 organisashon di hende 
hòmber ku a bin ta hasi 
trabou komunitario balioso 


pa komunidat. 
Women’s 
Steering 
Committe Curaçao, ku e 
aña akí ta selebrá 50 aña di 
eksistensia, djabièrnè awor, 
ku 
representantenan 
di 
organisashonnan miembro, 
a bin huntu durante un Santu 
Sakrisio di Misa na Misa 
Katóliko na Santa Maria, 
pa yama Kreador danki 
pa bendishonnan diario i 
e echo ku e organisashon 
a keda huntu pa mei siglo 
pa hasi trabou na interes di 
e hende muhé i komunidat 


en general. E misa tabata di 
9’or pa 10’or di mainta. 
WSCC a hasi un yamada 
na komunidat pa asistí 
na e Santu Sakrisio di 
Misa. Despues di misa, 
tabatin un enkuentro sosial 
na Kas Parokial di Misa 
Santa Maria, durante kua 
a duna rekonosementu na 
10 organisashon di hende 
hòmber. 
Alabes algun invitado 
spesial 
a 
hiba 
palabra 
durante di e enkuentro 
sosial. 

ARUBA 
STATIA/SABA/ST. MAARTEN 


PHILIPSBURG 
-- 
Sol Ecolution, e divishon 
di energia renobabel i 
energia di karbon abou 
di Sol Group, a rma su 
promé akuerdo di energia 
renobabel na St. Maarten 
ku Instituto Nashonal pa 
Avanse Profesional, NIPA. 
E akuerdo lo hasi ku Sol 


Sol Education ta invertí den energia sustenibel 


Ecolution 
lo 
proveé 
e 
institushon 
akadémiko, 
ku ta ofresé edukashon 
vokashonal 
avansá 
pa 
studiantenan, un solushon 
di energia renobabel ku lo 
redusí signikativamente e 
dependensia di elektrisidat 
di e institushon. E solushon 
di energia renobabel ta bini 


den forma di un sistema 
solar 
fotovoltaiko, 
PV, 
adekuá pa su propósito 
ku lo instalá riba dak di 
e laboratorio di abilidat 
di e instalashon di NIPA, 
redusiendo 
dependensia 
di NIPA riba elektrisidat 
di e ret, tur sin gastunan 
inisial di NIPA, ya ku 
e 
proyekto 
ta 
nansiá 
pa Sol. E kolaborashon 
largu di Sol i NIPA, ta 
ekstendé 
mas 
aleu 
di 
apoyá e desaroyo di talento 
lokal pa invertí tambe 
den sostenibel pa medio 
ambiente. Pa medio di su 
divishon di responsabilidat 
sosial korporativo, Sol ta 
orguyoso di apoyá NIPA 
dor di suministrá LPG pa 
programanan kulinario i 
lubrikante pa programanan 
di outo. 


Awor, Sol tin komo 
meta pa reforsá e asosashon 
akí, ofresiendo un plan 
di estudio i kapasitashon 
práktiko pa instalashonnan 
solar, yudando e kambio di 
e isla pa energia renobabel. 
E akuerdo ta pone NIPA, 
kende su vishon ta pa ta 
un modelo di inovashon, 
inklushon i ekselensia den 
edukashon 
vokashonal 
profeshonal, na kabes di e 
kampo den e área edukativo 
ora ta trata di adoptá i 
integrá 
solushonnan 
di 
teknologia renobabel den 
su operashonnan. 
Stuart 
Bannister, 
manager di proyekto di 
Sol Ecolution, a bisa ku e 
proyekto solar ta spera di 
kompensá e emishonnan 
anual di gasnan di efekto 
invernadero na alrededor 


di 58.5 tòn métriko di 
CO2, kua ta ekivalente na 
alrededor di 5,740 galòn 
di disel. Ta proyektá ku 
durante e próksimo 25 
aña, NIPA lo ahustá 207 
mil dòler den faktura di 
elektrisidat. 
Miéntras ku e sistema 
solar fotovoltaiko a keda 
konseptualisá 
teniendo 
kuenta ku e konsumo di 
energia di NIPA, e sistema 
por 
keda 
aktualisá 
pa 
alimentá e ret nashonal, 
den kaso ku e infrastruktura 
nashonal ta implementá 
den futuro. 
I pasobra e gastunan 
di 
implementashon 
di 
e 
proyekto 
di 
energia 
renobabel 
di 
NIPA 
ta 
nansiá kompletamente pa 
Sol, NIPA no tin ku paga 
ningun kosto inisial. 


THE BOTTOM -- Un 
ekipo di Osina di Turismo 
di Saba, tabatin e plaser di 
a partisipá den e sentro di 
destino ku e isla bunita di 
Saba a mustra den e di 44 
Heineken Regata, selebrá na 
St.Maarten di 29 di febrüari 
pa 3 di mart. E evento, 
famoso pa su kombinashon 
di kompetensia di boto, 


Ofisina di Turismo a partisipá na Heineken Regata 
músika i baile, a proveé un 
plataforma ideal pa ekshibí 
i promové e isla. 
E stènt di turismo di Saba 
a duna informashon tokante 
e destino. E asistentenan 
tabatin 
e 
oportunidat 
pa kolektá informashon 
tokante e proseduranan di 
entrada na e yate, eksplorá 
e lokenan ku tin di ofresé na 


akomodashon duná dor di 
partnernan manera Arawak 
Hotel, 
Cottage 
Club 
i 
Momo Cottages i tambe 
konosé e ofertanan spesial 
di tarifa di ekskurshon di 
un dia kortesia di WinAir i 
Aqua Mania Adventures. 
Banda di e datonan di 
dibirtimentu detayá riba 
Saba, a duna un regalo 
popular di suvenir i un 
saku enkantador na tur 
persona ku a bishitá e stènt. 


Komo parti di e aktividat 
di e stènt, e premionan rifá 
generosamente 
patrosiná 
pa partnernan manera Saba, 
Makana Ferry, Edge Ferry 
-Aqua Mania Adventures- 
i Cottage Club, a agregá 
emoshon na e evento di n 
di siman. 
Un 
n 
di 
siman 
denitivo pa rekordá den 
e selebrashon di mustra 
nos isla spesial di Saba 
na e masa, kordinadó di 


Desaroyo 
di 
Produkto, 
Alexis Charles, a bisa. 
Saba su Osina di Turismo 
ta komprometí pa promové 
i isla i su kambernan, 
segurando eksperensianan 
memorabel pa bishitantenan 
for di tur parti di mundu. 
Pabien 
na 
Heineken 
Regata 
riba 
su 
44 
aniversario 
selebrando 
e hit históriko akí via 
nabegashon, músika i baile. 

K R A L E N D I J K / 
VATIKANO – “Kome 
loke bo ke den Semana 
Santa, e sakrisio no 
ta den stoma, sino den 
kurason. Hende ta apstené 
di kome karni, pero nan no 
ta papia ku nan rumannan 
òf famia, nan no ta bishitá 
nan mayornan ni atendé 
nan. Nan no ta kompartí 
nan kuminda ku esun ku 
tin mas nesesidat di dje, 
nan ta kita nan yunan for 
di nan tata i mamá, òf nan 
wela. Nan ta kritiká bida di 
otro, abusá di nan pareha, 
ect.” Palabra di Papa 
Francisco relashoná ku 
temporada di kuaresma. 
Un delisioso barbekiú, 
òf un karni bon hasá, no ta 


Sakrifisio no ta den stoma 
pero den kurason 


hasí bo un persona malu, 
meskos ku un lèt di piská 
lo no hasi bo un santu. E 
ta buska mihó pa tin un 
bon relashon ku Dios dor 
di hasi bon na otronan. 
Laga 
nos 
ta 
ménos 
arogante i mas humilde di 
kurason, mensahe di Papa 
Fransisco. 


K R A L E N D I J K / 
ALEMANIA 
– 
Riba 
Rijn na Alemania, awor 
barkunan ta nabegá sin 
kapitan, pero ku kapitan na 
tera. Un sala di kontròl pa e 
kapitannan di osina akí a 
habri na e haf di Duisburg. 
Riba 
término 
largu, 
e 
teknologia nobo lo rekerí 
ménos tripulashon, tambe 
lo hasi transporte marítimo 
mas seif. 
E 
sala 
di 
kontròl 
ta e promé di su tipo 
na Alemania. Un di e 
empresanan envolví a traha 
na Bèlgika pa algun tempu 
ku barkunan kontrolá for 
di distansia. Tin biá no tin 
mester di tripulashon. 
For di e sala di kontròl 
awor ta kontrolá tres barku 
riba Rijn, entre Rotterdam 
i Bonn. E kapitan di tera 
tin un seri di pantaya i un 
aparato di kontròl na su 


disposishon. E barkunan 
na nan turno, ta ekipá ku 
kamber i sensòr. 
Den 
e 
fase 
inisial, 
ainda tin un kapitan i otro 
personal riba e barkunan. 
Riba término largu, por 
nabegá ku ménos, òf sin 
hende. 
Den medionan aleman, 
e asosiashon di industria 
di 
nabegashon 
interior, 
ta indiká e skarsedat di 
personal den e sektor. 
Awor e barkunan tin 
biá ta keda inaktivo sí e 


tripulashon ta pegá na 
e periodonan di sosiegu 
obligatorio. 
Hopi biá no ta inkluí un 
tripulashon adishonal na 
bordo. Den e situashonnan 
akí, e kontròl remoto por ta 
un solushon. 
Serka 
e 
instansianan 
enbolbí, tambe tin speransa 
ku trabou den sala di kontròl 
lo atraé personanan ku ta 
interesá den nabegashon 
interior, pero ku no ke sinta 
riba un barku pa simannan 
largu. 


Nabegá sin kapitan 


K R A L E N D I J K / 
PHILADELPHIA 
-- 
Un hòmber di 54 aña di 
edat di e siudat Merikano 
Philadelphia kende a pasa 
kasi 30 aña den prizòn i a 
keda kondená na morto, a 
keda apsolvé i ta liber. A 


resultá cu Daniel Gwynn a 
keda kondena inhustamente 
pa morto di un muhé na 
1994 kende a muri den un 
kandela. 
Ta bisa ku Gwynn, ku 
na e momentu ei tabatin 
25 aña, a keda rekonosé pa 


polis for di un seri di potrèt 
di sospechosonan. Pero 
awor ta resultá ku su potrèt 
nunka no a aparesé den e 
seri ei. Gwynn mes no por 
a mira e potrètnan, pasobra 
e skal lo a pèrdè nan. 
Ministerio Públiko a 
asta sostené falsamente pa 
dékadanan ku nan no tabata 
eksistí. Pero ora ku a dikta 
sentensia di Gwynn pa bida 
largu na 2020, solamente 
e 
antesedentenan 
penal 


kompleto a keda entregá na 
defensa. 
E archivo a resultá di 
ta kontené e fotonan pèrdí 
hopi tempu pasá, entre kua 
Gwynn a resultá di no ta. 
Pa e motibu akí, Gwynn 
a keda apsolvé. Ademas a 
resultá ku otro sospechoso 
den e kandela mortal no a 
keda investigá. E hòmber a 
menasá di kima e edisio 
tres dia promé ku e kandela. 
Awor e ta e sospechoso 


prinsipal pa e skalnan. 
E abogado di Daniel 
Gwynn ta bisa e medionan 
di komunikashon, ku su 
kliente ta keda konmoshoná 
pa e liberashon. Gwynn a 
kuminsá pinta den prizòn. 
Resientemente su trabou a 
keda ekshibí online. 
“Pinta tabata mi terapia, 
un forma di meditashon 
ku ta yudá mi prosesá mi 
problemanan,” el a skirbi 
komo parti di e eksposishon. 


Hòmber sentensiá na morto despues di 30 aña liber 


Musk ta hala un paso atras 
Jeff Bezos di nobo e hòmber mas riku na mundu 


KRALENDIJK -- e 
Bezos ta un biá mas e hòmber 
di mas riku riba mundu. E 
invershonista i fundadó di 
e supermerkadonan WEB 
Merikano i e kompania di 
teknologia Amazon, ta tuma 
e puesto akí for di Elon 
Musk, doño di e fabrikante 
di outo Tesla, SpaceX i e 
plataforma di ret sosial X. 
Bezos tin un patrimonio 
neto 
di 
184.600 
mion 
euro. E ta gradisí su promé 
posishon na e balor mas 


haltu di e akshonnan di 
Amazon. or di n di , 
e balor di e kompania a mas 
ku dòbel. Bezos, di 60 aña, 
ta poseé 9 porshento di e 
akshonnan. 
Musk mester renunsia di 
e posishon di e hòmber mas 
riku di mundu pa un kaida 
den e balor di e akshonnan 
di Tesla. For di su pik na 
2021, su balor a baha na 
mitar. Esaki ta parsialmente 
debí na kompetensia di e 
outo eléktriko mas barata. 


Musk, 
di 
52 
aña, 
resientemente a sufri un otro 
kaida. Un hues na Merka 
a prohibí Tesla di paga e 
hòmber mas importante un 
bónus di 50.700 mion euro. 
Den e índise bionario 
di e agensia di notisia, 
Bloomberg, Musk awor ta 
okupá e di dos lugá ku un 
patrimonio neto di 182.300 
mion euro. 
Bezos a yega na e tòp di 
e lista di hende riku. Esei 
tabata na 2021. 

K R A L E N D I J K 
-- Dia 21 di febrüari 
tabata Dia Internashonal 
di 
Idioma 
Materno. 
Papiamentu ta un idioma 
usá den tur gremio di 
nos komunidat i ta papiá 
pa un mayoria grandi na 
Boneiru, sea nase aki òf nò. 
Entre e idiomanan krioyo, 
papiamentu ta un di esnan 
mas desaroyá. 


Ganadó diktado di skol riba Dia 
Internashonal di Idioma Materno 


En 
konekshon 
ku 
selebrashon 
di 
Dia 
Internashonal di Idioma 
Materno, 
SKAL 
huntu 
ku Fundashon Akademia 
Papiamentu 
a 
organisá 
kompetensia 
di 
diktado 
entre skolnan primario. 
Meta di e diktado ta 
pa kompetí kontra otro 
pa saka esnan ku por 
skirbi papiamentu segun 


ortograa osial ku ménos 
fayo. Nobenta alumno di 
seis skol a partisipá. Tur 
mucha a traha e diktado 
pareu. Kada skol tabatin un 
lesadó. Na tur skol a lesa 
mesun diktado. 


Ganadonan di diktado 
2024 ta: 
Kolegio Rayo di Solo, 
Rayney 
Frans 
i 
Skye 
Versnel, Skol Amplio Papa 
Cornes, Aaliyah Roosje 
i Kolegio San Bernardo 
Acaysna Reina; 
Kolegio Rayo di Solo a 
bai ku e trofeo di ‘Ganadó 
Diktado Nashonal 2024. E 
skol aki den komparashon 
ku tur skol ku a kompetí 
su alumnonan huntu a hasi 
ménos fout. 
Fundashon 
Akademia 
Papiamentu i SKAL ta 
yama danki na tur skol i nan 
alumnonan pa a partisipá 
na diktado 2024 i tambe na 
tur lesadó. 


